Ўсмирлар мундиали: Гуруҳлар шаҳарлари аниқ ва чипталар сотувда / CHAMPIONAT.asia\n23:21Хюсай "Реал"да пайдо бўлиши мумкин 0 22:55Левандовски испан тилини ўрганишни бошлади. У «Реал»га ўтиши мумкин 5 22:41ЖЧ-2014 бронза медали соҳиби «Брайтон»га ўтди 5 22:20«Атлетико» стадиони 2019 йилги ЕЧЛ финалини қабул қилади, Европа лигаси финали Бокуда бўлади 5 22:00Россия кубоги. 1/16 финал. «Ростов» ва «Тосно» кейинги босқичда, хайр ЦСКА 4 21:46Эксклюзив: Немис футболи афсонасининг Германия канцлери Ангела Меркелдан олган интервьюси 11 21:33Ашхобод-2017. Ўзбекистон Афғонистонга ютқазди 69 21:18U-16 ОЧ саралаши: Ўзбекистон – Шри-Ланка 6:0 26 20:45Моуриньо: "Матич ва Феллайни бунчалик яхши ўйнаганини ҳеч қачон кўрмаганман" 9 20:14НТҚ "Спартак"ка 179 минг рубль жарима солди 11 19:45"Челси" ва "Эвертон" ПСЖ ҳужумчисига қизиқиш билдирмоқда 12 19:25Буффон-Нойерга: "Тез орада сени яна майдонда кўришга умид қиламан" 10 19:08"Манчестер Юнайтед" Премьер-лигада биринчи + ФОТО 15 18:45"Бетис" устози "Реал"ни Гвардиола давридаги "Барселона"га тенглаштирди 20 18:14Мануэль Нойер муваффақиятли операция қилинди (фото) 13\n06 авг 15:56\nЎсмирлар мундиали: Гуруҳлар шаҳарлари аниқ ва чипталар сотувда\nЎтган йили Эронда ўтказилган Осиё чемпионатида қитъанинг тенгсиз жамоасига айланган ўсмирлар терма жамоамиз 17 октябрда БААда старт оладиган жаҳон чемпионатида юртимиз ва қитъамиз шарафини ҳимоя қилади.\nУшбу мусобақага тайёргарликни давом эттираётган Дилшод Нуралиев шогирдлари ўз рақиблари номини 26 август куни Абу Дабида бўлиб ўтадиган қуръа маросимидан сўнг билиб олишади. Ҳозирча саватлар қай тарзда тақсимланиши аниқ эмас. Ҳар бир конфедерация чемпионини ёки мезбонлар ва Океания чемпионидан ташқари чемпионларни биринчи саватга жойлаштириш варианти мавжуд. Балки, ФИФА мезбонларга биринчи саватни тақдим этиш учун Осиё чемпионини бошқа саватга жойлаштирар. Бундай ҳолда биз биринчи саватда бўлмаймиз. Якуний қарорга қуръа ташлашдан аввал келинади. Лекин ўсмирлар ўртасидаги мусобақада саватларнинг аҳамияти жуда катта эмас. Чунки бу ёшда рақиблар деярли тенг савияда бўлишади. Қолаверса, Европадан доимий грандлар чемпионатга йўлланма олишмаган. Жанубий Америка ва Африкадан эса етакчилар БААда майдонга тушишади.\nҲозирнинг ўзида эса қайси гуруҳ вакиллари қайси шаҳарларда ўйнашлари маълум бўлиб улгурди. Унга кўра, “А” гуруҳи вакиллари Абу Даби ва Рас Ал Хайма (дастлабки шаҳарда 5, кейингисида 1 учрашув), “В” гуруҳидагилар Рас Ал Хайма ва Абу Даби, “С” гуруҳи жамоалари Фужайра ва Шаржа, “D” гуруҳи Шаржа ва Фужайра, “Е” гуруҳи вакиллари Дубай ва Ал Айн, “F” гуруҳи жамоалари Ал Айн ва Дубай шаҳарларида майдонга тушадилар. Гуруҳларда одатдагидек фақат охирги турда икки жамоа бошқа шаҳарда ўйинларини ўтказишади.\nМаҳаллий ташкилий қўмита эса аллақачон чипталар сотувини бошлаб юборган. Бунда ҳар бир шаҳар учун умумий ва бир кунлик ўйинлар учун чипталар сотилади. Яъни, истаган мухлислар бир шаҳардаги барча ўйинлар учун чипталарни харид қилиш имкониятига эгалар. Айтайлик, Дубайда 6 ўйин куни бор. Бунда 3 тур гуруҳ баҳслари, нимчорак, чорак ва ярим финал баҳслари рўйхатга киритилади. Гуруҳ баҳслари учун бир кунлик чипталарни, нимчорак финалдан бошлаб эса бир учрашув учун чипталар сотилади. БААдаги чемпионат ташкилий қўмита раҳбарияти мундиал иштирокидаги ўйинларда мухлислар сони кўп бўлишига умид қилаётганларини таъкидлашди.\nАбу Даби – “Муҳаммад Бин Зайд” стадиони\nКунлар: 17 октябрь – 5 ноябрь\nНархи: 5 ўйин куни учун 1-категория 200 дирҳам, 2-категория 43 дирҳам (1 АҚШ доллари 3,66 дирҳамга тенг)\nДубай – “Мактум Бин Рашид” стадиони\nКунлар: 19 октябрь – 5 ноябрь\nНархи: 6 ўйин куни учун 1-категория 240 дирҳам, 2-категория учун 51 дирҳам\nШаржа – “Шаржа” стадиони\nКунлар: 18 октябрь – 2 ноябрь\nНархи: 5 ўйин куни учун 1-категория 200 дирҳам, 2-категория 43 дирҳам\nРас Ал Хайма – “Эмирейтс” стадиони\nКунлар: 17 октябрь – 29 октябрь\nНархи: 4 ўйин куни учун 1-категория 160 дирҳам, 2-категория 35 дирҳам\nАл Айн – “Халифа Бин Зайд” стадиони\nКунлар: 19 октябрь – 1 ноябрь\nФужайра – “Фужайра” стадиони\nКунлар: 18 октябрь – 29 октябрь


Минск намойиши: иштирокчиларни ҳибсга олиш давом этмоқда. World News in Uzbek — все новости (вчера, сегодня, сейчас) от 123ru.net\nВ Ташкенте столкнулись два Spark: один из автомобилей перевернулся\nWorld News in Uzbek » 30.11.2020 » Минск намойиши: иштирокчиларни ҳибсга олиш давом этмоқда\nЯкшанба куни мунтазам равишда рухсатсиз ҳаракатлар бўлиб турадиган Минскда намойиш иштирокчиларини ҳибсга олишлар бошланди. Бу ҳақда Tut.by нашри хабар бермоқда, деб ёзди rbc.ru.\nШаҳарнинг турли ҳудудларида ҳуқуқни муҳофаза қилиш органлари ходимлари одамларни ҳибсга олишди, уларни ҳовлиларда ушлашди. Газетанинг ёзишича, Партизанский проспектидаги намойишчиларга қарши кўздан ёш оқизувчи газ ишлатилган. Бошқа ҳудудларда хавфсизлик кучлари ҳам намойишчиларни тарқатишни бошлаган.\nХавфсизлик кучлари вакилларини зирҳли машиналар, шолли вагонлар ва юк машиналари билан Минск марказининг ташқарисидаги турар-жойлар ҳудудида ҳам кўришган. Бундан ташқари, расмийларнинг илтимосига биноан провайдерлар мобил Интернетнинг ўтказувчанлигини чекладилар.\nЯкшанба кунлари Минск ва Беларуснинг бошқа шаҳарларида бўлиб ўтган митингларда юзлаб одамлар доимий равишда ҳибсга олинмоқда. 22 ноябрь куни ҳуқуқ ҳимоячилари камида 300 маҳбус ҳақида хабар беришди. Белорусия Ички ишлар вазирлиги матбуот хизматининг хабар беришича, ўтган якшанба куни 345 киши ҳибсга олинган.\n«Рома» футболчиси коронавирусга чалинди\nРасман. «Челси» ярим ҳимоячиси Туркия чемпионатига йўл олди\nЖССТ CОVID-19га чалинган беморнинг қанча вақт давомида юқумли бўлиб қолишини маълум қилди\nДубль Луиза Адриану принес «Палмейрас» победу над «Коринтианс»


Тошкент шаҳрида QR-кодли туристик йўл кўрсаткичлари ўрнатилмоқда | Futura – ҳаммаси ахборот технологиялари, маркетинг ва стартаплар ҳақида Тошкент шаҳрида QR-кодли туристик йўл кўрсаткичлари ўрнатилмоқда – Futura – ҳаммаси ахборот технологиялари, маркетинг ва стартаплар ҳақида\n7 avgust 11:03\nТуризмни ривожлантириш департаменти томонидан Тошкентда QR-кодли туристик йўл кўрсаткичлари ўрнатилмоқда.\nКўрсаткичлар Яккасарой туманидаги Усмон Носир ҳамда Бобур кўчалари кесишувида жойлашган Яккасарой савдо маркази чорраҳасида, шунингдек Жанубий темирйўл вокзалига кириш ҳудудидаги ўрнатилмоқда.\nТаъкидланишича, туристик йўл кўрсаткичининг афзалликларидан бири махсус QR-кодга эгалигидир. Кўрсаткичлар “Google Maps” харитаси ёрдамида кўзланган манзилга тез ва осон етиб олишга ёрдам беради.\nЛойиҳаларнинг давомийлигини таъминлаш мақсадида пойтахтнинг бошқа туманларида жойлашган туристлар кўп ташриф буюрадиган ҳамда аҳоли гавжум жойларга инновацион туристик йўл кўрсаткичларини ўрнатиш ишлари давом эттирилади.\nТошкентда кондиционерли янги автобуслар ҳаракатланадиган бўлди\nWant create site? Find Free WordPress Themes and plugins.Пойтахт автобус саройлари 20 дона кондиционерли SAZ LE60 автобусига эга бўлди. Йил охиригача яна 60 та шундай машина ва 40 та MAN келтириладидеб ёзмоқда Repost. «Тошшаҳартрансхизмат» компанияси Самарқанд автомобиль заводида ишлаб чиқарилган дастлабки 20 та паст полли, ўртача сиғимли SAZ LE60 автобусга эга бўлди. Улар Тошкентдаги илк кондиционерли […]\n29 oktyabr 20:10\nWant create site? Find Free WordPress Themes and plugins.Ўзбекистон ёшлар иттифоқи ҳамда Тошкентдаги Инҳа университети билан ҳамкорликда 18-22 июн кунлари ташкил этилган“Digital Generation Uzbekistan” лойиҳасига бағишланган матбуот анжумани бўлиб ўтди. “Ёшлар пресс-клуби”да бўлиб ўтган ушбу тадбирда Инҳа университети вакиллари, Ёшлар иттифоқи раҳбарияти, лойиҳа иштирокчилари ҳамда ОАВ вакиллари иштирок этди. Анжуманда лойиҳа доирасида интенсив кучайтирилган “Digital Camp” беш кунлик ёзги […]\n24 iyul 12:50\nТошкентда “Топ-500” тадбиркорлар жамияти тузилмоқда\nWant create site? Find Free WordPress Themes and plugins.Жамият жорий йилнинг 18 июнида бўлиб ўтадиган “Топ-500” бизнес-форуми хулосасига кўра тузилади, деб ёзади Spot нашри. Тошкент ҳокимияти ва пойтахт маъмурияти қошидаги Жамоат кенгаши “Топ-500” тадбиркорлар жамиятини тузиши ҳақида маълум қилди. Шаҳар ҳокимиятидаги бугунги манфуот анжуманида бу ҳақида айтиб ўтилди. Жамият жорий йилнинг 18 июнида бўлиб ўтадиган “Топ-500” […]\n14 iyun 10:38\nWant create site? Find Free WordPress Themes and plugins.Тошкент ҳокими в. б. Жаҳонгир Ортиқхўжаев ташаббуси билан пойтахтда пиёдалар светофорлари тескари саноқли светофорларга алмаштириш лойиҳаси бошланди, деб ёзмоқда Газета.uz 24 май куни дастлабки олтита светофор пойтахт марказидаги Зарафшон ва Матбуотчилар кўчалари кесишмасига ўрнатилди.Янгиликни жорий этишдан кўзланган мақсад — йўлларни биринчи навбатда пиёдалар учун қулай ва хавфсиз қилишдан иборат, […]\nWant create site? Find Free WordPress Themes and plugins.Тошкент шаҳрида Вестминстер халқаро мактаби ташкил этилди, деб ёзади Минбар нашри. Вазирлар маҳкамасининг 25 июнда қабул қилинган қарорида айтилишича, мактабнинг асосий вазифаси этиб: иқтидорли болаларни аниқлаш, танлаш ва ўқитиш, гуманитар, табиий ва аниқ фанларни чуқурлаштирилган ҳолда ўрганишни ташкил этиш, ўқувчиларга чет тиллар ва ахборот-коммуникация технологияларини ўргатиш, уларда […]\n26 iyun 21:02\nWant create site? Find Free WordPress Themes and plugins.та-оналар учун онлайн харита ёрдамида мактаб жойлашуви ва тегишли микроҳудудни аниқлашга ёрдам берадиган замоний хизмат ишга тушди. Янги хизмат – gis.uzedu.uz – ота-оналарга ўзларининг микроҳудудлари ва уларнинг ҳудудларидаги мактабларни аниқлаб олиш имкониятини беради. Ҳозир бу хизмат тест режимида ишламоқда. Онлайн харитага Тошкент шаҳридаги барча мактаблар киритилган. Қандай ишлайди? Хизматдан фойдаланиш […]\n22 iyul 18:45\nWant create site? Find Free WordPress Themes and plugins.Тошкент шаҳар Халқ депутатлари кенгаши Қарор орқали пойтахт бренди (логотипи)ни тасдиқлади. Бу ҳақда Тошкент шаҳар ҳокимлиги матбуот хизмати хабар бермоқда. Тошкент шаҳар ҳокимлиги ҳамда Тошкент шаҳар маъмурияти Жамоатчилик кенгаши томонидан ўтказилган танлов натижасига кўра, шаҳарнинг очиқ турган олтин дарвозалари ва мовий осмони билан биргаликда “Т” ҳарфини ифодалаган рамз […]\nТошкентда 5G тармоғи қачон ишга тушиши маълум бўлди\nWant create site? Find Free WordPress Themes and plugins.Шу кунларда Москвада бўлиб ўтаётган “Открытые инновации” (Очиқ инновациялар) Халқаро форумида Ўзбекистон Бош вазири Абдулла Арипов сўзга чиқар экан, 2020 йил Тошкентда 5 G тижорат шаклида ишга туширилишини эълон қилди, хабар қилади UzNews. Бош вазир сўзларига қараганда, 2020 йил сўнгига қадар республиканинг барча ижтимоий объектлари, шу жумладан, мактаблар, […]\n24 oktyabr 15:44\n«Миллий» стадион сув ва электр энергияси тармоғидан узиб қўйилди\nWant create site? Find Free WordPress Themes and plugins.Тошкентдаги «Миллий» (собиқ «Бунёдкор») стадиони сув ва электр таъминотидан узиб қўйилди, деб хабар бермоқда «Championat.asia» У ерда ишлайдиган ходимлар стадионнинг 100 млн сўмн қарзи борлигини маълум қилган. «Бу иссиқда бир кун сув ичмаган майса жиддий жабр кўради, агар сув ва электр энергияси масаласи ҳал бўлмаса майсаларга келтирилган зарар қиймати […]\n16 avgust 13:04\nЛатвия Тошкент шаҳрида онлайн-тўловли парковкаларни жорий қилишга ёрдам беради\nWant create site? Find Free WordPress Themes and plugins.17 декабрь куни International Hotel Tashkent меҳмонхонасида SOLA бренди остида янги телекоммуникацион Wi-Fi оператори тақдимот маросими бўлиб ўтди. Бу ҳақда “Халқ сўзи“ мухбири хабар бермоқда. Wi-Fi тармоғини тарқатишга мўлжалланган мазкур оператор Asia Wireless Group компанияси томонидан тақдим этилган. Тармоқ айни вақтда бепул тарифдан ташқари пуллик тарифларни ҳам […]\n17 dekabr 20:09\nWant create site? Find Free WordPress Themes and plugins.Тошкент шаҳридаги Инҳа университетида «Technovation Uzbekistan 2019» танлови старт олди. Бу ҳар йили дунё хотин-қизлар жамоалари ўртасида ўтказиладиган халқаро технологик танловдир. Уч йилдан буён Тошкент шаҳридаги Инҳа университети хотин-қизлар учун энг йирик халқаро технологик танловни қўллаб-қувватламоқда. Тадбир доирасида «ideathon» маърузачилари турли ижтимоий, шу жумладан ҳам экологик лойиҳаларни […]\nТошкент метросида ҳожатхоналар ташкил этиш таклиф қилинди\nWant create site? Find Free WordPress Themes and plugins. “Менинг фикрим“ жамоавий мурожаатлар порталида Тошкент метро бекатлари ва бошқа жамоат жойларида умумий ҳожатхоналарни ташкил қилиш ҳақида петиция пайдо бўлди. Таклифда жамоат жойларида умумий ҳожатхоналарни ташкил қилишга етарлича эътибор қаратилмаётгани танқид қилинган. Замонавий талабларга жавоб берадиган ҳожатхоналар барпо қилиш нафақат маҳаллий аҳоли, балки мамлакатга ташриф буюраётган меҳмонларимиз […]\n7 avgust 14:57\nИнҳа университетига ёш ректор тайинланди\nWant create site? Find Free WordPress Themes and plugins.Тошкентдаги Инҳа университетига 32 ёшли Музаффар Жалолов ректор этиб тайинланди, деб ёзмоқда «Repost» . Ушбу тайинловга қадар UNICON.UZ фан-техника ва маркетинг тадқиқотлари маркази давлат унитер корхонаси директори ўринбосари бўлиб ишлаган. Музаффар Жалолов 1986 йил Тошкент шаҳрида туғилган. 2007 йилда Тошкент ахборот технологиялари университетини тамомлаб, Кореянинг Йонгнам университетида магистратурада […]\n13 avgust 18:24\nWant create site? Find Free WordPress Themes and plugins.2019 йил 1 декабрдан бошлаб Тошкент шаҳрида автоматлаштирилган тез тиббий ёрдам хизмати тўлиқ ишга туширилади. Kun.uz’га маълум бўлишича, айни пайтда бошқарув тизими синов тарзида жорий этилган бўлиб, тизимдан фаолият кўрсатадиган ходимлар ўқитилмоқда. АКТ вазирлиги масъул ходими Абдулазиз Абдулаҳадовнинг айтишича, “Henan Costar Group” компанияси билан имзоланган шартномага мувофиқ […]\n18 aprel 18:08\nТошкентда ёнғинни аниқловчи юқори сезгирликдаги камералар ўрнатилди\nWant create site? Find Free WordPress Themes and plugins. Тошкентда ёнғинни аниқловчи юқори сезгирликдаги камералар ўрнатилди Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси республика ёнғин хавфсизлиги хизматига инновацион технологияларнинг татбиқ этилишини ўрганди. Содир бўлган ёнғинларни тезликда ва телефон қўнғироғи бўлишидан аввал аниқлаш мақсадида, Тошкент шаҳрининг 12 та баланд қаватли биноларига 14 […]\n3 oktyabr 11:02\nWant create site? Find Free WordPress Themes and plugins.Кеча, 28 апрель куни Тошкент шаҳридаги Инҳа университетида 2019 йилдаги учта кириш имтиҳонининг биринчиси ўтказилди. Бу ҳақда АКТ вазирлиги ахборот хизмати хабар берди. 2019-2020 ўқув йилида Тошкент шаҳридаги Инҳа университети камида 420 нафар талабани қабул қилишни мўлжаллаган. Жумладан, «Компютер ва дастурий инжиниринг» йўналиши бўйича 300 ҳамда «Логистика» йўналиши […]\n30 aprel 13:26\nИшончни суиистеъмол қилиш. Тошкентдаги «Green Burger» фаолияти тўхтатилди\nWant create site? Find Free WordPress Themes and plugins.Ўзбекистон Республикаси Президенти Шавкат Мирзиёев 2017 йил 22 декабрь куни Олий Мажлисга йўллаган мурожаатномасида мамлакатда тадбиркорлар фаолиятини текшириш 2 йилга тўхтатилишини айтган эди. Лекин ҳозирги кунга келиб, Президентнинг мазкур ишончини суиистеъмол қилаётган ишбилармонлар ҳам топилмоқда. Бизни энди текширмайди, деган хаёл билан истеъмолчилар ҳуқуқларини бузишмоқда, гигиена қоидаларини унутмоқдалар, – […]\n3 iyul 14:57\nБританиянинг «The Guardian» нашри Тошкент метроси суратларини чоп этди\nWant create site? Find Free WordPress Themes and plugins.Британиянинг «The Guardian» нашри Тошкент метрополитени суратларини чоп этди. Туризмни ривожлантириш давлат қўмитасининг ёзишича, Тошкент метросида суратга олишга руҳсат берилганидан сўнг, «The Guardian» нашри сураткаши Марказий Осиёнинг энг чиройли метрополитенини суратга олишга қарор қилган. Манба: REPOST.UZ Did you find apk for android? You can find new Free Android Games […]\n25 avgust 18:32


Вашингтон Саудия Арабистони ишлаб чиққан режани рад этди\nВашингтон расмийлари Ироқда БМТ назорати остида мусулмон давлатлари ҳарбий кучларини ўрнатиш ҳақидаги режани рад этди. Саудия Арабистони ишлаб чиққан режа бўйича мазкур кучлар Ироқда ўтадиган сайлов жараёнида БМТ расмийларини ҳимоя қилиши кўзда тутилган эди. Лекин Оқ Уй расмийларига кўра, бундай кучлар АҚШ етакчилигидаги коалиция Қўмондонлигига бўйсунмаслиги боис, АҚШ ҳарбийлари мазкур режага жиддий қаршилик билдирган. Маълумки, АҚШ мусулмон давлатларини Ироқдаги вазиятини яхшилаш учун у ерга қўшин жўнатишга чақирган. Шундай экан, Саудия Арабистони ўртага қўйган таклифнинг Вашингтон расмийлари томонидан рад этилганини қандай изоҳлаш мумкин? Озодлик радиоси мухбири Чарлз Рекнегел ўз мақоласида ана шу саволга жавоб топишга ҳаракат қилди.\nСаудия Арабистони режаси рад этилгани Вашингтоннинг мусулмон давлатларини коалиция кучлари сафига қўшилиш даъватларини пучга чиқариши мумкин.\nОқ Уй расмийларига кўра, Ироқдаги АҚШ қўмондонлари ҳамда Ироқ ҳукумати расмийлари рози бўлмагани учун Саудия Арабистони режаси қабул қилинмаган. Оқ Уй матбуот вакили Скот Мак Лелланга кўра, Ироқ ҳукумати қўшни давлат ҳарбийларининг мамлакатда жойлаштирилиши мумкинлиги юзасидан ташвиш билдирган. Халқаро коалиция кучлари қўмондонлари эса ягона бошқарув тизимига кирмаган қўшинларининг Ироқда бўлишини хоҳламаган.\nЛондондаги Халқаро стратегик тадқиқотлар марказининг ҳарбий масалалар бўйича мутахассиси Филлип Митчел Озодлик мухбири билан суҳбатда Ироқдаги ҳарбий операцияларни амалга ошириш учун ягона қўмондонлик тизими мавжуд бўлиши муҳимлигини айтади:\n”Барча қўшинлар ҳаракатини мувофиқлаштирувчи ягона қўмондонлик бўлмаса, тушунмовчиликлар юзага келиши мумкин. Агар ҳаракат мувофиқлаштирилмаса, бир қўмондонлик остида бўлган кучлар бошқа қўмондонликка қарашли кучлар билан тўқнашиб кетиши мумкин“ - дейди ғарблик ҳарбий мутахассис.\nВашингтон расмийлари рад этган Саудия Арабистони режаси бўйича, Ироқда БМТ қўмондонлигида 20 – 30 минг сонли мусулмон давлатлари қўшини ўрнатилиши кўзда тутилган. Лекин таклиф этилган режада бир нечта хал қилинмаган масалалар бўлган. Хусусан, қайси давлатлар Ироққа қўшин жўнатиши ва бу ишларга боғлиқ харажатларни қайси томон зиммасига олиши режада аниқ белгиланмаган.\nИроқ ҳукумати қўшни давлатлар ҳарбий кучларининг мамлакатда ўрнатилиши Ироқ ички ишларига аралашувга олиб келиши мумкинлигидан ташвиш билдирган. Шундан сўнг, Саудия Арабистони Ироққа ўз қўшинларини жўнатмаслигини билдирган. Бунинг ўрнига Риёд расмийлари Жазоир, Бангладеш, Индонезия, Малайзия, Марокаш ва Покистон каби минтақанинг бошқа мусулмон давлатларини Ироққа қўшин жўнатишга чақирган.\nСаудия Арабистони ташаббусининг муваффақиятсизликка учрагани мусулмон давлатларнинг Ироқда барқарорлик ўрнатиш ишларида қатнашишини ортга суриши мумкин. Шундоқ ҳам айрим мусулмон давлатлар Ироққа қўшин жўнатиш борасида иккиланиш билдирган.\nБундан бир неча ой олдин Покистон Президенти Парвез Мушарраф агар бошқа мусулмон давлатлари Ироққа қўшин жўнатса, Исломобод расмийлари ҳам ўз ҳарбийларини юборишини маълум қилган:\n”Умуман олганда, агар Ироқда тинчлик ва барқарорлик ўрнатишга хисса қўша олсак, Покистон ҳукумати ўз ёрдамини аямайди. Аммо биринчи галда ироқликлар бизнинг у ерга боришимизни хоҳлаши-хоҳламаслигини билишимиз керак. Иккинчидан, бошқа мусулмон давлатлар ҳам бу ҳаракатга қўшилиш ҳақида қарор қабул қилиши керак. Ниҳоят, БМТ режага рухсат берсагина Покистон таклифни қабул қилади“ - деган эди Парвез Мушарраф.\nИндонезия ҳукумати агар мусулмон давлатлари ҳарбий кучлари БМТ қўмондонлиги остида бўлмаса, мамлакат Ироққа қўшин жўнатмаслигини маълум қилган. Ливия раҳбари Муаммар Каддафи эса агар АҚШ етакчилигидаги коалиция кучлари олиб чиқилмасдан Ироққа мусулмон давлатлари кучлари олиб кирилса, ироқликлар уларни босқинчи кучлар сифатида қабул қилишлари мумкин, деган фикр билдирган.\nҚизиғи шундаки, бир неча ой олдин АҚШ Давлат Котиби Колин Пауэл Саудия Арабистони режасини олқишлаган эди.\nОқ Уй бу режари рад этди. Май ойи охирида Ироқ муваққат ҳукумати Бош вазири Ияад Алавий Бангладеш, Бахрайн, Миср, Марокаш, Тунис, Уммон ва Покистон раҳбарларига расмий мактуб йўллаб, Ироққа қўшин жўнатишларини сўраган эди. Ҳозир Ироқда АҚШ етакчилигидаги коалиция кучлари таркибида аҳолисининг аксари мусулмон бўлган атиги икки давлат, Озарбайжон ва Қозоғистон ҳарбийлари хизмат қилмоқда.


Мамадали Маҳмудов: «Қийноқлар ороли асираси» «Кафансиз кўмилганлар»дан ҳам Аянчли, Даҳшатли, Фожеали! | ЎТЮРАКЛАР КЛУБИ\nШукрулло оға: Вақт керак.\nМамадали Маҳмудов: Унгача… Э – ҳе!.. ўнглаб бўлмас ҳолга келмайдими?\nШукрулло оға: Сабр керак.\nМамадали Маҳмудов: Сабр ҳам синаяпти…\nШукрулло оға: Худо хоҳласа, яхши бўлади.\nМамадали Маҳмудов: Шунга ўзингиз ишонасизми?\nШукрулло оға: Инсон ишонч билан яшайди.\nМамадали Маҳмудов: Ўзини овутиш яхши, оқсоқол, алдаш ёмон. Баъзан киши саробга ҳам ишониб қолади.\nШукрулло оға: Умидсиз яшаш – ўлим, ноумид бўлма.\nМамадали Маҳмудов: Мен сизга фақат маҳкумлар ҳақида сўзладим. Маҳкумалар ҳаёти ҳам қайғули.\nШукрулло оға: Қаердан биласан?\nМамадали Маҳмудов: Мен элга Тўмарис оти билан танилган Мўътабар хонимнинг «Қийноқлар ороли асираси» асаридан шу фикрга келдим.\nШукрулло оға: Ким у?\nМамадали Маҳмудов: Марғилонлик хотин. Инсон хуқуқлари ҳимоячиси. «Ўтюраклар» ташкилоти асосчиси ҳам бошлиғи. Камоқда ит азобини бошидан кечирган, юз марта ўлиб, юз марта тирилган аёл. Бироқ унинг иродаси синмаган. Чет элда Мўътабар хонимни «миллат қаҳрамони» сифатида эътироф этишади. Ҳозир у Францияда, Парижда яшаяпти ва ўзи танлаган йўлдан дадил бораяпти. Кўрқмас, қайтмас, толмас, ўзгармас, тўғри фаолияти учун хоним халқаро мукофотга сазовор бўлган.\nШукрулло оға: Нимага қамалган?\nМамадали Маҳмудов: Саволингизга Мўътабар Тожибой қизининг ўз сўзи билан жавоб бераман: «Ўзбекистон ҳукуматининг фуқаролик жамиятини ташкиллаштириш давлат сиёсатини қўллаб-қувватлаганим ва мана шу дастурни амалга ошириш мақсадида қилган амалий ишларим учун сохта айбловлар билан адолатсиз судлов сабабли 8 йилга қамоқ жазосига ҳукм қилиндим».\nШукрулло оға: Шундай бўлиши ҳам мумкинми?\nМамадали Маҳмудов: Юз фоиз, Мўътабар хоним таланган, алданган, зўрланган, ноҳақдан қамалган, ваҳшийларча ўлдирилган бегуноҳ кишиларнинг ҳуқуқларини қонун йўли билан ҳимоя қилган. Қутуриб кетган амалдорларнинг порахўрлиги, зўравонлиги, қотиллиги, қонунбузарлигини мунтазам равишда фош этиб борган. Оқибат: ҳаром пулларини дунёга сиғдиролмаётган қаллоблар уни йўқ этиш учун бирлашганлар. Автоҳалокатга йўлиқтирганлар, суиқасд уюштирганлар. Тошкентда ўғирлаб кетиб, номусига тажовуз қилганлар.\nАвтоҳалокатда хонимнинг қовурғалари синган, бел, елка, оёқ-қўллари-ю бош қисми жуда қаттиқ чайқалган. Суиқасддан уни: Худо асраган, Йўлдошлари асраган, Эл-улус асраган. Мўътабар хонимни йўлдан олиб ташлолмаган разиллар уни турли туҳмат, ёлғонлар билан юқорига ёмон кўрсатишга киришганлар.\nНиҳоят, олчоқлар қора, тубан, жирканч ниятларига етганлар: Қаматганлар. Қамоққа кириши билан Мўътабар Тожибой қизи руҳий касаллар палатасига ётқизилган. Атайлаб, Қасддан. Мажбуран.\nБу жиноят бошида кўзларини ёғ, мияларини моғор босган улкан-улкан амалдорлар туради. Улар уни маҳв этиш учун қамоқ бошқонларига махфий кўрсатмалар беришади. Бу жиноятга сенатор (исми асарда ёзилган) ҳам аралашган. Аммо Мўътабар хоним ўзини заҳарли уколлардан сақлаган. Шундан сўнг бўғзиларигача коррупция ботқоғига ботган каслар унинг хаётига нуқта қўйишни шипшишади…\nЯратганнинг ўзи Мўътабар хонимни инсонийлик туйғуларини йўқотмаган шифокорлар, милиционерлар воситаларида омон сақлайди. Ўзбек: «Қирқ йил қирғин келса, ажали етмаган ўлмайди» дейди. Бу узун-узун замонлар силсилаларида ўз исботини топган гап. Бироқ муттасил қийноқлар билан муттасил изолятор азобларини тортган аёл соғлиғидан айрилади. Лекин унинг иродаси Букилмайди. Синмайди\nБутун куч-қуввати, ақл – идроки билан қонун ниқобига ўралган йиртқич, булғанч, газандалар қинғир, қабиҳ ишларини аёвсиз равишда интернет сайтларида фош этган этаяпти.\nШукрулло оға: Шундай ёвуз кимсалар ҳам бор-а? Ақлга сиғмайди.\nМамадали Маҳмудов: Лекин, бу, Шукрулло оға, тоғ бошини қоплаб турган булутдек ҳақиқат.\nШукрулло оға: Қанчалик паскаш-а булар! Қанчалик жирканч-а булар.\nМамадали Маҳмудов: Шундай, оқсоқол, «Қийноқлар ороли асираси»да бу ўз ифодасини топган.\nШукрулло оға: Шунақа де.\nМамадали Маҳмудов: У «Кафансиз кўмилганлар»дан ҳам Аянчли, Даҳшатли, Фожеали.\nУнда қамоқхона «ичи» бор ваҳшати билан ипидан-игнасигача акс этган. Маҳкумларнинг ҳуқуқсизликлари, оч, зорликлари, қонга қотилган қийноқларда эзилаётганликлари, штаб найрангларида бир-бирларини кемираётганликлари, аёллар-аёллар билан эр-хотин бўлиб яшаётганликлари, жунбуший ҳирсларини шайтоний «усул»лар билан қондираётганлари баён этилган. Ишонч билан, Эҳтирос билан, Ёлғондан холи.\nСолженициннинг китобларида тиконли симлар орти, тутқунларнинг қиёфалари ҳатти-ҳаракатлари узундан-узоқ тасвирланган. Энг майда тафсилотларигача. Булар одамни зериктиради. Уларда юрак, тўғрироғи юрак қўри сезилар-сезилмас милтирайди. «Раковый корпус» ҳам шунақа. Маромига ҳам етмаган. Солженицинда шовинизм руҳи, ўрисни бошқа миллатлардан юқори қўйиш, ҳатто камситиш кайфияти устун. Бу одамга оғир ботади. Бу одамда нохушлик уйғотади. Бу одамда малоллик туғдиради. Нафрат ҳам…\nШукрулло оға: Янглишмасам, сен бу суҳбатимиз асосида бир нима ёзмоқчисан?\nМамадали Маҳмудов: Ҳа.\nШукрулло оға: Ҳақиқатни ёз. Хақиқат – тараққиёт калити. Дунё – хақиқат билан тирик. Хақиқат бўғовланмаган юртда эл:\nДавлат қудратга киради…\nPowered by WordPress | Theme Designed by: o2signalboosters | Thanks to 3ds xl nintendo, uk signal boosters and http://www.r4idiscountfr.com/categories/R4-3DS/


Туркияда қор ёғди\n31.08.2018 17:10 0 2213\nСайёҳлик мавсуми қизғин бўлган бир пайтда Туркияда қор ёғди. Кучли ёғингарчилик туфайли таниқли дам олиш жойлари йўллари ёпиб қўйилди.\nНоодатий об-ҳавога Арманистон билан чегарадош бўлган Карс вилояти аҳолиси ва меҳмонлари гувоҳ бўлишди. Қор ёғишига Кичик Осиё ярим ороли устидан ёғиб ўтган жала сабаб бўлган. Баъзи шаҳарлардаги ҳаво ҳарорати -7 даражагача тушиб кетган, деб ёзмоқда «Haberler» портали.\nҲодиса 20/02, 18:17


Aдолат посбонининг “уюшган гуруҳи” қўлга олинди... » Ўзбекистон янгиликлари – Zamin.uz\n“Постда” газетаси ва ИИВ Ички ишлар хавфсизлиги бошқармаси билан ҳамкорликда тайёрланиб газетхонлар ҳукмига ҳавола қилинган ушбу мақолани ўқидиму ниҳоят ахборот ошкоралиги анча изга тушиб қолганлигига, таъбир жоиз бўлса, адолат посбонларининг “қилмишлари” ҳам адолат ҳукмига тортилиши мумкинлигига амин бўлдим.\nМақолада келтирилишича, капитан Юнусов туманда яшовчи Зиёда ва Матлуба исмли аёллар билан жиноий тил бириктирди (кейин маълум бўлишича, “тил бириктириб келаётган эди”). Шу тариқа адолат посбони раҳбарлик қилган “уюшган гуруҳ” гўёки гиёҳвандлик воситасини ноқонуний сақлаган шахсни қўлга олмоқчи бўлади.\nРежа тайёр бўлди... Вазифалар тақсимланди! Фақат бўлажак “қурбон”ни топиш керак эди. Шунда Зиёда ўйлаб туриб “гиёҳфуруш” сифатида ўзининг таниши Фахриддин Абдуваҳобов исмли кишининг “номзод”ини таклиф этди.\n– Унда, келишдик! Сен унинг машинасига “дори” солинган гугурт қутисини қўясан. Биз уни “Регистон” блок-постида қўлга оламиз. Сал кейинроқ менга қўнғироқ қилсанг, сенга ўша гугурт қутисини бериб қўяман...\nФахриддин “белгиланган” блок-пост йўлидан ҳайдамаганини кўрган қизлар танишига Тошкент–Термиз автомагистралидаги блок-постда уни туман ИИБ профилактика инспектори кутаётганини айтишди. Фахриддин ҳайрон бўлиб, машинасини орқага бурди.\nЙПХ инспектори машинани тўхтатиб, ҳайдовчига “Қаёққа бораяпсиз?”, “Ҳужжатларингизни кўрсатинг”, “Нима олиб кетаяпсиз?” каби саволларни берди. Сўнг:\nҚизлар ҳайдовчига сездирмасдан “заҳри қотил”ни қаерга яширилганини имо-ишора билан кўрсатиб юборишди. Азиз Юнусов фуқаро Фахриддин Абдуваҳобовнинг ҳуқуқларини бузган ҳолда, холислар иштирокисиз тинтув ўтказиб, блок-постдаги воқеа-ҳодиса ҳақида далолатнома тузди.\nКапитан Азиз Юнусов бошқаларни чалғитиш учун қизлардан тушунтириш хати олди, бошқа, яъни қўшимча ҳужжатларни “тўқиб-бичди”. Тезкор вакил фуқаро Абдуваҳобовнинг ҳеч қандай айби йўқлигини билган ҳолда унга нисбатан тегишли ҳужжатларни йиғиб, тергов бўлинмасига тақдим этди.\nТергов жараёнида капитан Азиз Юнусов, Зиёда ва Матлуба гувоҳ сифатида қасддан ёлғон кўрсатувлар беришди. Гувоҳларнинг кўрсатувлари ва “рад этиб бўлмас далиллар”га асосланиб жиноят ишлари бўйича Янгийўл туман суди ҳеч қандай айби бўлмаган Фахриддин Абдуваҳобовни ўзига нисбатан тўқиб чиқарилган жиноятни содир этганликда айбдор деб топди.\nМана, “Постда” газетасида эълон қилинган мақолага таяниб маълум қилган маълумотларимиз билан танишдингиз.\nДемак, ИИБ ходимлари ёнида бемалол гиёҳвандлик моддасини олиб юриши, ўзига “ҳамтовоқ” қилиб олган айрим аёллар билан уюшган жиноятчиликка қўл уриши мумкин эканда?!\nХулосамиз шундан иборатки, барча инсонлар жиноят кўчасидан узоқроқ юриши лозим, таъбир жоиз бўлса, ўша “кўча овчилари” ҳам...\n12:03 “Пропискачи” уюшган гуруҳ қўлга олинди\n18:02 Тоғларда Борис Кадацкийни қидирув ишлари давом этмоқда


КАТТА ҲАЁТГА БИРИНЧИ ҚАДАМ – Казимов В.А. "Смысл жизни"\nКАТТА ҲАЁТГА БИРИНЧИ ҚАДАМ\nИнститутни тамомлаганимдан сўнг, талабаларнинг тақсимоти бошланди. Баъзилар Олмаотага, баъзилар Душанбега, яна бирлари Ашхободга кетди. Мени «Горчаково» станциясига юборишларини илтимос қилдим. Бизда институтни битиргач, стажировкага юборишарди. Ишни аста-секинлик билан пастдан юқорига қараб бошладим. Айтганимдай, мени ўша станцияга юборишди. У ерга борсам, станция раҳбари инженер-лейтенант экан, мен ҳам инженер-лейтенант. Шундай қилиб ишни бошлаб юбордим. Иш вақти 12 соатни ташкил этарди. Эрталабки 9:00 дан кечқурунги 21:00 гача эди.\nБир кун кундузги сменада, бир кун кечки сменада ишланарди, икки кун дам. Ишнинг дастлабки кунлари жуда оғир ўтди. Бу ерда жавобгарлик бор. Мен биринчи марта поездни қабул қилганимда жуда ҳаяжонланганман. Қиш кунлари эди. Темирйўлда шундайки, ҳатто телефондаги гаплар ҳам инструкциядан ташқари бўлиши мумкин эмасди. Ортиқча гап гапирилмайди. Масалан, бошқа станциядан поездни қабул қилиш учун жезл олишингиз керак (жезл конусга ўхшаш: айланаси\n3 см, узунлиги эса 30 см). Файзобод станциясидан бизга поезд келиши керак. Файзободнинг станция бўйича навбатчиси мендан телефонда: «Составни жўнатсам бўладими?» – деб сўрайди, мен тайёр бўлсам, розилик бериб махсус аппаратнинг дастасини айлантираман. Шунда Файзобод станциясида жезл турган жойида бўшатилади ва шу жезлни олишга имконият бўлади. Ҳар бир перегонда, масалан, Файзобод билан Марғилоннинг ўртасида бир жезл бор. Жезл келаётган поезд билан келади. Мен бу жезлни олиб, станциямиздаги аппаратга тиқиб қўяман. Бу демак, перегон бўш бўлди дегани. Бундан ташқари, ҳар бир станцияда «стрелочный переводлар» бўлади. Йўл станцияга келганда темирйўл 5 ва 8 та йўлларга бўлиниб кетади. Шунда ҳар бир стрелканинг ўз позицияси бўлади, калити билан. Стрелкани ўзгартириш учун калитни диспетчерскийдан олиб келаётган поезднинг бошқа поездлар билан тўқнашиб кетмаслиги учун стрелка бўш йўлга тўғриланади. Шунда ҳар бир стрелка назоратда бўлади. Чунки йўл ҳаракати хавфсизлиги шунга боғлиқ. Агарда калитлар турган қутида калит бир-бирига нисбатан тўғри жойни эгалламаса, семафор ранги қизил бўлиб ёнади. Акс ҳолда тўқнашув бўлиши мумкин.\nҲаётимда биринчи маротаба поезд составини қабул қилаётган эдим. Шу маҳал қор ёғиб, темирйўл кўринмайдиган даражада тус олди. Узоқдан Темир йўл стрелкаси ҳам кўринмай қолди. Келаётган состав худди станцияда турган состав томонига кетяпти. Мен ҳаяжонланиб ҳалиги жойда бақириб юбордим. Охирги дақиқаларда темирйўл стрелкаси бўш йўл томонига бурилиб кетди. Аслида ҳамма нарса тўғри қилинган, ёққан қор менга ҳақиқий кўринишни ўзгартирганди. Бу воқеани ҳеч эсимдан чиқармайман. Шундан кейин ўрганиб кетдим. Шундай қилиб, мен олти ой ишладим. Эсимдан чиқмайди, кечалари ишлаш осон эмас, уйга борсам, дадамнинг раҳми келарди: «Бу, ўғлим, қанақа институтни битиргансиз ўзи?! Кечаси ҳам тинчлик йўқ, қоп-қора бўлиб келасиз». Уларга: «Менинг ишим шунақа», – деб жавоб қайтарардим.\nШундай ҳолатда ишлаб юрдик. Темирйўл аслида ҳавфли. Состав шундай қилинганки, тўхтаб турганида ундан «пиш…пиш…пиш…» деган овоз чиқиб туради. Бу насос ишлаб, магистрал трубасига босим билан ҳаво бериб тургани сабабдан юз берди. Поезднинг у бошидан бу бошигача магистралда ҳаво бўлса тормоз қиладиган колодкалар очилиб туради, бу эса поезд юришига имконият бўлади дегани. Агарда магистралдан ҳаво чиқиб кетса ҳамма колодкалар ишлаб кетади ва поезд ғилдираклари ўша заҳоти тўхтайди. Авария бўлса ҳаво чиқиб кетиб состав тўхтайди. Шунинг учун поездда ҳамма вақт насос тормоз тизимига босим билан ҳаво бериб туради. Бир куни цистернали состав келди. Назоратчи олдимга келиб, олтинчи цистернанинг букси (поезд ғилдираги билан вагон рамаси уланиб турган жойи) қизариб учқун бераётганини билдирди. Қоидаси бўйича шу цистернани составдан олиш керак. Бунинг учун манёврли паровозни ишга солиш керак. Станциядаги бундай паровозларининг ҳаммаси банд эди (улар бу вақтда вагонларни поезд составига теришарди). Мен бу муаммони ўзим ҳал қилишга қарор қилдим. Ўзим эпчиллик билан автотутқич (вагонларни ва локомотивни автоматик равишда улайдиган механизм)ни бўшатдим. Шошилинчда бўшалаётган цистернанинг бир томонидаги компрессор кранини беркитишни эсимдан чиқарибман. Паровоз келиб цистернани олиб кетаётган маҳалда бир нарса «па-ах…» этиб отилиб, магистралдан ҳаво чиқиб кетди. Ҳалиги «пах» деган овоз чиқарган, темирдан ясалган нарса бошимнинг ёнидан ўтиб кетди. Лекин ўша нарса бошимга тегса, ўша жойда ўлдириши мумкин эди. Магистралидан ҳаво чиқиб кетиб состав тўхтади. Ишчилардан биттаси югуриб келдида, «ёлки-палки, нима бўлди», – деб сўради. Шунда ярим соатга ҳаракат тўхтаб қолиб, перегон ёпилди. Ҳаммаёқ поезд, графиклар бор, поездлар орқама-орқа юради. Кейин бир темирйўлчи келиб: «Ие, домла, сиз шу жойини ўқимаган экансиз-да?!» – деди. Мен эса шошиб қолганимни айтиб, узр сўрадим. Бошқа энди нима ҳам дейман. Очиғи, ўшанда бироз довдираб қолгандим. Кейин цистернани манёврли паровоз олиб кетди, қолган цистерналарни улаш керак. Қолган цистерналар қайтиб, манёврли паровоз уларни олиб келди. Мен тағин эпчиллик қилиб ҳаво магистралини улайман деб, энгашиб турсам, тасодифан кўриб қолдимки, бошқа томондан ҳалиги уланишга келаётган цистернанинг автотутқичи бошимнинг рўпарасига келиб қолибди. Билмадим, қандай қилиб улгурдим, лекин шу заҳоти ўзимни ерга ташладим. Автотутқич автоматик равишда «шара-ах…» этиб уланди. Бир сония кеч қолсам ўша жойда менинг бошим иккала автотутқич орасида эзилиб кетарди. Ҳалиги жойдан чиқдим-да, нафасимни ростлаб, бўлганча бўлиб, ҳаво магистралини уладим. Сигнал бердим, магистралга ҳаво кела бошлади, майда-чуйдаларини тўғрилаб, составни жўнатиб юбордим. Икки ўлимдан қолгандим ўшанда…\nЮқоридаги воқеа сабаб анча тушкунликка тушиб қолдим. Иш кўп, маош оз. Кунларнинг бирида қўлимга хат келтиришди. «Инженер Козимовга – Горчаково станциясига» дейилганди хатда. Мактубда аҳволим, ишларимда муаммо бор-йўқлиги, нималардан мамнун ёки норози эканлигим ҳақида хабардор этилиши сўралганди. Ҳайрон қолдим. Ким ёзган десангиз, Ўрта Осиё темир йўлидан округ бошлиғи экан. Шунчалик хурсанд бўлдимки, демак, мени назорат қилиб туришар экан-да! Бу хат менинг руҳимни кўтариб, ишга янада кўпроқ қизиқиш уйғотган эди.\nОлти ойдан сўнг Серово станциясига\nбошлиқ қилиб юборишди (ўшанда 1949 йили 22 ёшда эдим). Серово станциясининг олдинги бошлиғи Тетухин деган бир рус одам эди. Ишлаганларнинг ҳар бирини ҳовлисида 50–60 тадан товуқ ҳам бор экан. Чунки ҳар куни буғдой келиб турибди. Улар моддий томондан яхши ҳаёт кечирарди. Барча станция бошлиқларининг ўз уйи бор. Бошлиқнинг уйига кирсам, тепада қуритилган чўчқа гўшти, колбасалар. У вазифасини менга топшириш асносида икки ҳафтача мени квартирамда турган. 690 сўм ойлик оладиган станция бошлиғининг яшаш шароитига ҳайрон қолганман. Вақти келиб билдимки, улар бу ердан яхшигина фойдаланишар экан.\nБир кунда 20–30 та вагон келади. У маҳалларда буғдой Россиядан келтириларди. Мисол учун, битта вагонда 21–22 тонна буғдой бўлса, уни вагон нормаси бўйича 20 тонна деб ёзиларкан. Камдан-кам ҳолларда 20 тоннадан кам келади. Кейин ҳалиги буғдойни ҳар қайси колхоз машиналарида, араваларда олиб кетади. Ҳар бир ортиқ килограмм учун акт тузилиши керак. Булар нима қиларкан денг, акт тузмасдан қолган буғдойни нақд пулга сотаркан. Тайин схема асосида мўмайгина пул ишлашаркан. Буни билгач, уларни назорат қила бошладим ва бу ишларга чек қўйдим. Олдинги станция бошлиғи ҳатто билет ҳам сотган экан. Чунки Андижондан кундузи иккита, кечаси иккита келадиган поезд учун кассир йўқ эди. Мендан илгариги ишлаган станция бошлиғининг хотини шу иш билан шуғулланаркан.\nШоҳимардон санаториясида. 1951 йил.\nЎша ерда иккита юк туширувчи бор эди, бир куни улар менинг олдимга келиб: «Ўртоқ бошлиқ, биз ишдан кетмоқчимиз», – дедилар. Мен улардан нега кетмоқчиликларини сўрасам, иш оғирлашиб қолганини, илгариги бошлиқ уларга камида 2 тадан чипта бериб турганини айтишди. «Биз ўша билетларни сотардик, ҳозир сизга айтишга ҳам ноқулай» – дейишди. Майли, дедим-да, уларга 2 тадан билет бера бошладим. Тахминан 15 кундан кейин ҳалиги иккови яна келишди. «Ўртоқ бошлиқ, бу ҳам бўлмаяпти, билетларни одамлар унча олишмаяпти», – дейишди. «Нима қилишим керак», – десам: «Сиз Горчаководан поезд чиқиши билан кассани очиб, билет сотаяпсиз, йўловчиларнинг ҳаммаси билетни кассадан оляпти», –\nдея норози бўлишди. Илгариги начальник нима қиларди десам, поезд келмагунича кассани очмасдан турарди. Поезд келганидан кейин кассанинг олдида одамлар йиғилиб тўполон бўлганида, кассани очарди, унгача булар билетларни сотиб бўлишиб, начальникка ҳам унча-мунча пул қолар экан. Кейин мен уларга: «Бунақаси кетмайди», – дедим. Вақт ўтиб мени Наманганга, станция бошлиғи қилиб, ишга юборишди.\nГорчаково станцияси 3-класс станцияга, Наманган станцияси эса 2-класс станцияга кирарди. Наманганга ишга юборилишимнинг асосий сабаби, олдинги раҳбарни қайсидир сабаб билан қамаб қўйишган экан. У ерда\nётадиган жой йўқ, хонада ётиб бўлмайди, совуқ. Проводникларнинг залида 20 тача ётоқ бор. У ердаги аёлдан битта жой сўраганимда, кимлигимни сўради. Сизларга раҳбар бўлиб ишга келдим, десам: «Қанча вақтга келдинг?», – дея, ўзича ҳа, бу яна навбатдаги вақтинчалик раҳбар келди деб ўйлади.\nХонага кирсам, муҳр ҳам иш столи устида турган экан. Билдимки, у хонага бошқа ҳеч ким кирмаган. Мен билан бирга ўқиган йигит станция бошлиғи ўринбосари бўлиб ишлаётган эди. Ишни бошлашимдан олдин у менга ким қанақалиги ҳақида ахборот бериб, йўл-йўриқ кўрсатди. У ерда бир йил ишладим. Кейин мени Қўқон станциясига бош муҳандис қилиб ишга олишди. У ер катта станция ҳисобланар, узловой дейиларди.\nҚўқонда ишлаб юрган кезларимда иккинчи, учинчи Қўқон йўли қурила бошланди. Рельслар, шпаллар, Россиядан келтириларди. У пайтларда поездлар кўмир ёқилиб юргизиларди. Кўмир, асосан, Украинадан, Қозоғистоннинг Қарағанда деган жойидан келтириларди. Бу кўмирларнинг бошқаларига нисбатан қуввати кўпроқ эди. Ўзимизнинг тош кўмир поезд учун ярамасди.\nФарғона водийси одамлари ўша пайтлар поездларнинг ўтишидан соатнинг вақтини билса бўларди, дейишарди. Ҳозир ҳам шундай. Ҳозир поездлар анча камайиб қолди. Илгари 15–16 та поезд Андижонга ўтарди. Шунча поезд яна ортга қайтарди.\nҲа, бугун машиналар бор, самолётлар қатнови кўп. Лекин темирйўлнинг харажати ўзгармайди. Хоҳ битта ўтсин, хоҳ мингта ўтсин, бир хил тураверади. Чунки темирйўлнинг эксплуатацияси бор, кўплаб ишчиси бор. Шунинг учун темирйўлнинг юки қанча кўп бўлса, шунча яхши кўринишга эга бўлади (билмадим, улар бугунги кунга келиб буни қандай қилиб эплашяпти, аммо рельслар бўш туради).\nҚўқондаги асосий ишим технологик жараён, техника хавфсизлиги эди. Қўқондаги станция 1-класс деб ҳисобланарди. Катта иш майдони. Иш кечаси ўн бир-ўн иккигача чўзиларди. Тошкент темирйўли Фарғона бўлимининг раҳбари ҳар вақтда қўнғироқ қилиб қолиши мумкин эди. Унинг ишхонаси чироғи кечаси бирларга бориб ўчарди. Сўнгра биз ҳам уйга кетардик. Кейин билсам, Сталин ҳаётлигида чироқ аввал Москвада, кейин Тошкентда, сўнг эса Қўқонда ўчар экан.\nИнтизом кучли бўлган. Бир нарсага қойил қолиш керакки, ўша пайтда Каганович СССР Темирйўллар Халқ Коммисари эди. Кечки сменада ишлайдиганларга 200 гр нон, 150–200 гр колбаса, пишлоқ берилган. Кечқурун иш бошланишидан аввал улар рўйхат билан тарқатиларди.\nИш жараёнида авария, бахтсиз ҳодисалар ҳам бўлиб турарди. Шундай воқеаларга гувоҳ бўлганманки, бир поезд билан иккинчи поезд қарама-қарши келиб тўқнашиб кетган. Тошкентда 1960 йилларда авария бўлган. Бунинг тарихи узун…\nФайзобод станциясида бир поезд издан чиқиб, катта фалокат бўлган. Йўл эни 1 524 мм. Аслида 4 мм дан ортиқ ичкарига кирмаслиги, 6 мм дан ортиқ ташқарига чиқмаслиги керак. Бу вақтда катта куч билан келаётган поезд издан чиқиши ҳеч гап эмас. Бундай ҳодисалар камдан-кам содир бўлсада, оқибати жуда оғир бўларди.\nБир куни генерал чақирдида, мени Горчаково станциясига бошлиқ қилиб юборишини ва капитан-лейтенант унвони берилишини айтади. Албатта, ота-онам учун хурсанд бўлдим. Бу 1951 йилнинг июнь ойи эди, мен 24 ёшга кирган эдим. Бунгача станциялар бошлиғи лавозимларида ишлаганим учун ўз кучимга ишонч пайдо бўла бошлади. Энди ўзимни тажрибали бошлиқдай ҳис қила бошладим. Ёшликдан бироз узоқлашгандай бўлдим. Ўша пайтлар станция бошлиғи шундай ҳуқуққа эга эдики, ҳаттоки ўз ходимларини уч кунгача қамаши ҳам мумкин эди.\nСтанция қамоқхонаси ҳам бор эди. У ерда фақат сув ва нон бериларди. Дадамнинг тоблари бироз йўқроқ бўлса-да, ўғли станцияда бошлиқ бўлгани учун керилиб юрибди, дейишмаслиги учун станцияга ҳеч ҳам чиқмасдилар. Мен: «Дада, нега ҳеч кўринмайсиз?»,– деб сўрасам, менга шундай жавоб берган эдилар. Иш жараёнида станция ишига бирмунча янгиликлар киритдим. Илгари навбатчилар қайси вагон қаерга кетди, қайси поезд қаерда, ҳаммасини қоғозга ёзишарди. График йўқ эди. Мен қўл остимдагиларни график тузишга ўргатиб, уларни ўқитдим. Кейинчалик барча маълумотлар графикларда белгиланадиган бўлди.\nБу ерда уч йил ишладим. 1953 йили мени обкомга чақиришди. Сизни обкомга ишга оламиз, саноат транспорти бўлими бор, транспорт бўлимида поездлар масаласи бўйича ишлайсиз, кичик ҳажмли станцияларни бошқарасиз, дейишди. Мен, Тошкентда қайлиғим бор, у ерга кетишим керак, илтимос, мени обкомга ишга олманглар, дедим. У ердагиларнинг ҳаммаси ҳайрон бўлди. Сотиболди Тоштемиров деган дўстим бўларди. У Воҳиджонни чақираверинглар, обком бюросидаги 2-котибга йўқ демайди, дебди. Кейин мени бюрога чақиришди. Уларга ишлашни хоҳламаслигимни айтдим. Сотиболди дўстим шароитимни тушунтириб менга ёрдам берди.\nАввалроқ бир воқеа бўлганди (бу воқеани эсламаслигимнинг иложи йўқ). Наманганда ишлаб юрганимда вилоят мактабларини иситиш учун 50 та вагонда мазут келди. Юкни ўз вақтида тушириб олишмади. Бўшатилмаган вагонлар учун катта жарима ёздим. Шу сабабли мени обком бюросига чақиришди. Уставни олиб, обкомга бордим. У ерда мени «бюрократ» дея турли ҳақоратлар билан сўкишди. Уларга қўлимдаги ҳужжатларни кўрсатиб, тушунтирдим. Обком котиби Қодиров мажлисда: «Козимов бўшатилсин!» – деб буйруқ берди. «Чиқиб кетсам майлими ?» – дедим. Эшикнинг олдига боргач: «Мен партия аъзосиямман», – дедим. Кейин ўринбосарим мендан: «Бюрократ нима дегани?», – деб сўради. «Қоғозга ёпишиб қолган одамларни бюрократ дейишади», – дедим. Бошимдан шундай ишлар ҳам ўтган эди ўша пайтлар…\nО. Отабоев Олтиариқ тумани партия қўмитаси котиби эди. Ҳозирги Фарғона вилояти ҳокими Алишер Отабоев (2003 йил, муҳ.) ўша одамнинг ўғли. Фахриддин Шамсуддинович Шамсутдинов шу кезлари туман ижроия қўмитасининг раиси эди. Уларнинг барчаси мени билишарди. Шунинг учун мени партияга қийинчиликсиз қабул қилишган. Мен бир йилча партия аъзолигига номзод, кейин эса ҳақиқий аъзо бўлиб, партия билетини олдим.\nНосир Маҳмудов Боғдод тумани партия қўмитасининг биринчи котиби эди. Ўрмон Аҳмедов Боғдод туманида райижроқўм раиси эди, кейинчалик туман партия қўмитасининг биринчи котиби бўлдилар. Бутун водий у кишини танир эди ва «Ўрмон тоға» деб атарди. Мен уларнинг уйларида бир неча маротаба бўлган эдим. Ҳозирги Ўзбекистон Республикасининг Мудофа вазири Рустамжон Аҳмедов Ўрмон тоғанинг ўғиллари бўлади. Мен Рустамжонни илк бор кўрганимда 5–6 яшар бола эди. Серово станциясини ҳамма биларди. Сталин даврида кўпинча кечалари соат бир-иккиларда пахта йиғим-терими бўйича мажлислар тугаганидан сўнг мен станция ётоқхонасида овқат тайёрлардим. Шу дўстларим келиб бир-икки соат таъмадди қилиб, дам олиб, яна саҳарда туриб ишларига кетишарди. Бўйдоқлигим сабабли менинг уйим тинчрок эди-да.


Ўшлик мақомчилар малака ошириш бўйича Тошкент дастагидан умидвор (тўплам)\n- Ўшлик мақомчилар малака ошириш бўйича Тошкент дастагидан умидвор (видео)\n- «Президентликдан кетгандан кейин ҳаёт бор!» Ваколатини топширганидан кейинги ҳаёти ва нима учун янги президент Сўўрўнбай Жээнбековнинг инаугурация маросимига таклиф этилмаганлиги ҳақида. ҚРнинг собиқ президенти Роза Отунбаева билан интервью. (видео)\n- Қозоғистонлик ота-оналар ўқувчиларга бепул "қатиқ ва булочка"ларни қайтариб беришни талаб қилишмоқда. Қозоғистонда кичик синф ўқувчилари учун бепул овқат президентнинг "козоғистонликлар фарзандлари учун кефир ва булочкалари ўзлари тўлаши керак"лиги ҳақидаги 2015 йилда айтилган гапларидан кейин бекор қилинган. Бироқ икки йилдан сўнг ота-оналарнинг аксарияти болаларини эски тизимга қайтишни истагини билдирмоқда (Бугунги кун видеоси)\n- Ўшда туғилган чорвачилик бўйича мутахасс: Қирғизистон янги президенти ҳақида нималарни биламиз. (видео)\n- Хушнуда: сигирни соғиш пайтида бир томондан сигир тепган, иккинчи томонидан - эри. 18 ёшли Хушнуда Файзали ўтган ҳафтада Кулоб университетининг 7-қаватидан ўзини ташламоқчи бўлган, лекин сўнгги дақиқада ўқитувчилардан бири уни бу ишни қилмасликка кўндирган. (Тожикистондан видео)\n- Ариэль Коэн Суриядаги вазият ҳақида: Бу Россия ва Эрон учун жиддий ғалаба ҳисобланади. Атлантика Кенгаши эксперти фикрича, мағлуб бўлганлар қаторида АҚШ, Саудия Арабистони ва Исроил. (Директ видеоси)\n- EИ ҳеч қачон Қримнинг ноқонуний аннексиясини тан олмайди –Туск. Европа Иттифоқининг президенти Дональд Туск Украинада Россия тажовузкорлигини қоралаб, Украина ва минтақанинг бошқа давлатлари учун энг яхши келажак Европа иттифоқи билан бирга бўлиш эканлигида таъкидлади. (Директ видеоси)\n- Швецияда 700 нафар санъаткор аёллар жинсий шилқимлик қурбонларининг эътирофини ўқиб эшиттиришди. (Директ видеоси)\n- Порошенконинг турмуш ўртоғи фирибгарлиги ҳақидаги янгиликни ким ва қандай тайёрлади? Марина Порошенконинг болаларга ёрдам берадиган хайрия жамғармалари маблағлари билан қаллобликда иштироқ этиши ҳақидаги хабар, аввало қандайдир Люксембург сайтида пайдо бўлди. Манбанинг шубҳалигига қарамай, бу хабарни барча Россия федерал ОАВлари ва ижтимоий тармоқлари тезда тарқатишга тушишди.(видео)\n- Қора жума. Рождество мавсуми савдоларини бошланиши. (Бугунги кун видеоси)\n- "КАРЛАГ архипелаги". Қарағандада "КАРЛАГ архипелаги" кўргазмаси Қозоғистон лагерлари маҳбуслари хотирасига бағишланган. (фотогалерея)\n- Веджие Кашка – қримтатар халқи миллий ҳаракатининг афсонасидир.(фотогалерея)


Ню Йоркда намойишчилар йирик тадбир бошламоқчи\n“Уолл-стритни босиб ол” ҳаракати намойишларидан бири, 2011 йилнинг 18 октябри\n“Уолл-стритни босиб ол” ҳаракати аъзолари норозилик намойиши бошланганига икки ой тўлиши муносабати билан 17 ноябр куни йирик акция ўтказиш ниятидалар.\nНамойишчилар бу санада учта катта “тадбир” ўтказишни режалаганлар.\nРежага кўра, норозилар Зукотти боғидаги ўзларининг собиқ “штаб-квартира”сидан икки квартал нарида жойлашган Ню Йорк молия марказига қараб юрадилар. Мазкур тадбирдан мақсад молия муассасалари, шу жумладан, Ню Йорк фонд биржаси иши фалажлантириб, “Уолл-стритнинг террор ҳукмронлигига якун ясаш” экани айтилмоқда.\nШундан сўнг Ню Йорк ерости йўлида йиғилган намойишчилар кўча карнавалини ўтказиб, сўнгра мегополиснинг икки мавзеси - Бруклин ва Манҳэттанни боғлаб турувчи Бруклин кўприги устида марш уюштирмоқчилар. Ҳаракат аъзолари бу каби тадбирларни АҚШнинг бошқа шаҳарларида ҳам ўтказиш режаланганини айтмоқдалар.\nНю Йорк расмийлари намойишчилар режасига жиддий ёндошаяптилар.\n- Биздаги маълумотларга кўра, шаҳар кўчаларига ўн минглаб одам чиқиши мумкин. Норозилар мегаполисни фалажлантириб қўйишни мақсад қилган йирик акция ўтказишга чақирмоқдалар, - деди Ню Йорк мэри муовини Говард Вулфсон чоршанба куни ўтказилган махсус брифингда.\nЭслатиб ўтамиз, “Уолл Стритни босиб ол” ҳаракати ўз акцияларини шу йилнинг 17 сентябр куни бошланган эди. Ҳаракат аъзолари оддий одамлар ҳисобидан бадавлат кишилар чўнтагини тўлдириш имконини бераётган молиявий тизимга қарши норозилик билдирмоқдалар. Икки ой муқаддам ижтимоий тенгсизликка қарши Ню Йоркда бошлаган акция аввал АҚШнинг бошқа шаҳарларига, кейинроқ эса дунёдаги бир қанча мегаполисларга ҳам ёйилди.\nЎтган вақт мобайнида мазкур акция иштирокчиларидан юзлаб одам ҳибсга олинди. Хусусан, 15 ноябрга ўтар кечаси Қуйи Манҳэттанда жойлашган Зукотти боғини намойишчилардан тозалаш чоғида Ню Йорк полицияси томонидан камида 150 киши қўлга олинди. Намойишчилар бу боғда чодирлар қуриб, икки ой мобайнида ундан штаб-квартира ўлароқ фойдалангандилар.\nНю Йорк мэри Майкл Блумберг сентябрдан бери бу боғдаги аҳвол “чидаб бўлмайдиган даражага келган”ини айтиб, намойишчиларни бу ердан ҳайдаб чиқариш ва боғни тозалаш ҳақида буйруқ берганди. Норозилар ҳайдалганидан 16 соат ўтгач, уларнинг чодирларсиз ва кўрпа-тўшаксиз хиёбонга қайтишларига рухсат берилди.\nЧодир ўрнатишнинг тақиқланиши ўзларининг фуқаролик ҳақ-ҳуқуқларини поймол этишини таъкидлаган намойишчилар расмийлар жорий қилган янги қоидалар юзасидан норозилик билдирдилар.\nАснода Зукоттидаги намойишчилар лагери тарқатиб юборилганидан кейин улар хатти-ҳаракатларини ўзаро мувофиқлаштириш қийин бўлиб қолгани айтилмоқда. Бироқ норозилардан айримлари бундан тушкунликка тушмаяптилар.\n- Бу бошланиши, холос! Биздан боғни тортиб олишлари мумкин, бироқ ғоямизни маҳв этолмайдилар, - дейди “Уолл-стритни босиб ол” ҳаракати аъзоларидан бири.


МИЛЛАТ ПЕШВОСИ КЎЛОБ ШАҲРИДА - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМИЛЛАТ ПЕШВОСИ КЎЛОБ ШАҲРИДА\nЧоп этилган 06 Октябр 2016\tКӯришлар: 660\n4 октябр куни Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон Хатлон вилоятининг Кўлоб шаҳрига иш ташрифи билан борди.\nКўлоб шаҳри халқаро аэропортида бу қадимий минтақанинг шарафли ва меҳмондўст халқи Давлат бошлиғини ўзига хос самимият ва қизиқарли маданий дастур билан кутиб олишди.\nМамлакат Президентининг Кўлоб шаҳрига иш ташрифи Даҳана қишлоқ жамоатида 34-ўрта умумтаълим муассасаси янги замонавий биносини фойдаланишга топширишдан бошланди.\nКўлоб шаҳрининг Даҳана қишлоғида 624 ўқувчи ўрнига эга бўлган таълим муассасаси қурилиши ўтган асрнинг 1991 йили тўхтатилган бўлиб, 2015 йилнинг август ойида "Ўрта мактаблар реконструкцияси ва қурилишини давом эттириш, III босқич" лойиҳасини амалга татбиқ этиш гуруҳи ҳисобидан Ислом тараққиёт банки ва Тожикистон Республикаси Ҳукумати молиялаштиришида қурилиш ишлари қайта бошланди.\nТаъкидлаш жоизки, янги мактаб 2,4 гектар майдонда қурилиб, мактаб саҳнида катта футбол стадиони, кичик волейбол ва баскетбол майдончалари қурилган. Мактабнинг таълим синфхоналари қиш мавсумида кўмир орқали фаолият юритувчи автоном ҳолатда ишловчи иситиш иншооти воситасида иситилади.\nТаълим муассасаси биноси икки қават ва 6та блокдан ташкил топган. Биринчи блокда чет тилларни ўрганиш учун 2та лингафон синфхонаси ва маъмурий кабинетлар мавжуд. Иккинчи блокда турли ҳунарлар ва касбларни ўзлаштириш учун махсус жиҳозланган синфхоналар бор. Бу ерда йигит-қизлар дурадгорлик, тикувчилик, қандолатчилик касбларини ўзлаштиришлари мумкин.\nУчинчи блок биринчи қаватида 144 ўринли ошхона, иккинчи қаватида эса, 140 ўринли катта спорт зали бор.\nМазкур спорт залида волейбол, баскетбол, мини-футбол ва кураш бўйича машғулотларни ўтказиш учун барча шароитлар ва имкониятлар мавжудлиги қайд қилинди. Залда, шунингдек, бошқа спорт ускуналари ҳам ўрнатилган.\nЯнги мактабда мажлислар ўтказиш учун 300 ўринли катта зал ҳам бор. Бу ерда мактаб ўқувчилари Миллат пешвосига ўзлари тайёрлаган спектаклни намойиш қилишди.\nМамлакат Президенти Эмомали Раҳмон Кўлоб шаҳрига иш ташрифи доирасида Зираки қишлоқ жамоатига бориб, "Сайид Али Ҳамадоний" савдо кооперативи фаолияти билан танишди.\nМазкур кооператив "Сайид Али Ҳамадоний" хўжалиги базасида 7 минг гектар майдонда ташкил қилинган бўлиб, шундан 5 минг 500 гектари қишлоқ хўжалиги ҳудудларидан иборат эканлиги таъкидланди.\nМайдоннинг 2 минг 375 гектарини экин ерлари, 2 минг 100 гектари суғориладиган, 320 гектари лалми, 330 гектари боғлар, қолганини эса, яйловлар ташкил қилади.\nМамлакат Президенти муҳтарам Эмомали Раҳмон ва унга ҳамроҳлик қилаётган делегация пахта йиғим-терим ишларининг бориши билан бевосита танишдилар.\nМамлакат Президентига айни пайтда қишлоқ хўжалиги кооперативида 1000дан зиёд киши иш ва яхши маош билан таъминланганини маълум қилишди.\nДеҳқонлар бу йил 800 гектар майдонга чигит экишган бўлиб, агротехник қоидаларга риоя этиш ва ўз вақтида ўғит бериш туфайли кутилган ҳосилни олишмоқда.\nДавлат бошлиғи ҳосил йиғим-терими билан машғул бўлган кооператив меҳнаткашлари билан суҳбатлашиб, уларни ҳосилни яхшилаб йиғиштириб олишга чақирди.\nСавдо кооперативи деҳқонлари 3 минг 700 тонна ғалла жамғаришиб, шундан 500 тоннасини сифатли уруғлик ташкил қилади.\nКооператив ҳиссадорлари сўзларига кўра, жорий йилда улар 6 минг 440 тонна эртачи сабзавотларни йиғиштиришган бўлиб, бу ўтган йилга қараганда 280 тоннага кўпдир.\nДавлат бошлиғи Эмомали Раҳмон мазкур кооператив меваларига алоҳида эътибор қаратди. Боғбонларнинг сўзларига кўра, айни пайтда кооператив боғлари умумий майдони 344 гектарни ташкил қилиб, шундан 75 гектари ҳосилга кирган мевали боғлар ҳисобланади. Улардан жорий йил 130 тонна мева йиғиштирилган.\nМамлакат Президенти Эмомали Раҳмон иш ташрифи доирасида Кўлоб минтақаси шаҳар ва ноҳияларида соҳилларни мустаҳкамлаш ва қайта тиклаш ишлари билан танишди.\nКўлоб шаҳри ва унга яқин ҳудудларда учта дарё мавжуд. Шунинг учун ёғингарчилик мавсуми ва сел тошқини келган ҳолатларда зарар етказилиши эҳтимоли мавжуд.\nМиллат пешвосига айни пайтда Тожикистон Республикаси Президенти Ижроия аппарати ҳукумат иншоотлари қурилиши дирекцияси, Фарғона водийси сув захираларини бошқариш бўйича лойиҳа маркази ва Панж дарёси ҳавзаларининг иқлим ўзгаришига нисбатан устуворлигини таъминлаш лойиҳасини амалга татбиқ этиш маркази томонидан Даҳана, Зираки, Тебалай, Қизилсув ва Ёхсу дарёларида соҳиллари мустаҳкамлаш ишлари давом этаётгани маълум қилинди.\nУмуман, бугун қарийб 500 киши вақтинчалик иш билан таъминланган.\nДаҳана дарёси ўнг ва чап қирғоғи реконструкцияси ва қайта тикланиши учун 5 миллион 643 минг сомоний назарда тутилган. Қайта тикланадиган участка узунлиги 2721 метрни ташкил қилиб, шундан 1600 метрида ишлар тўлиқ тугатилган.\nЗираки дарёсининг 1745 метр узунликдаги участкаси соҳилини мустаҳкамлаш ишларига 7,5 миллион сомоний ажратилган.\nТебалай дарёсининг узунлиги 13,2 километрни ташкил қилиб, шундан 5,7 километрни Кўлоб шаҳри ҳудудига тўғри келади. Бу иншоотда қурилиш ишлари 2016 йилнинг февралида бошланиб, 4та қурилиш компанияси ишга жалб қилинган.\nҚурувчилар ҳар куни соҳил мустаҳкамлаш ишлари бўйича кўзга кўринарли натижаларга эришаётган бўлиб, жорий йил охиригача соҳилнинг 3,5 километрдан зиёд бузилган участкасини қайта тиклашни ният қилишган.\nУшбу мақсадлар учун 21 миллион сомонийдан зиёд маблағ назарда тутилган. Таъкидлаш жоизки, Тебалай дарёсида соҳил мустаҳкамлаш ишлари охирига етказилганидан кейин Кўлоб шаҳрининг 400дан зиёд оиласи хавфсиз жойларга кўчирилади.\nБундан ташқари, Ёхсу дарёсидаги соҳилларни мустаҳкамлаш ишлари Сари ангур, Ғофилобод, Жаврез, Каптархона мавзеларида олиб борилмоқда. Қизилсув дарёсининг Восе ноҳияси Туғйи мавзесида ҳам қайта тиклаш ишлари давом этмоқда.\nБарча иншоотлар Тожикистон Республикаси Ҳукумати молиялаштиришида Тожикистон Республикаси Ҳукумати қошидаги Мелиорация ва ирригация агентлигининг лойиҳаларни амалга татбиқ этиш марказлари ҳисобидан хорижий сармояларни жалб этиш орқали амалга оширилмоқда.\nМамлакат Президенти муҳтарам Эмомали Раҳмон тегишли вазирлик ва идораларнинг масъул шахсларига соҳил мустаҳкамлаш ва қайта тиклаш ишларини ўз вақтида ва сифатли тугатиш бўйича аниқ топшириқ ва кўрсатмалар берди.\nМамлакат Президенти Эмомали Раҳмон Кўлоб шаҳрига иш ташрифи доирасида аждодларга эҳтиром ва ҳурмат белгиси сифатида Шарқ олими ва мутафаккири Мир Сайид Али Ҳамадоний мақбарасига бориб, давлат, миллат мустаҳкамлиги, мамлакат халқи хотиржамлиги, Ватан ободончилиги, тинчлик ва барқарорлиги учун эзгу дуо ва фотиҳа ўқиди.\nТаъкидлаш жоизки, Давлат бошлиғи Эмомали Раҳмоннинг топшириғига биноан, дунёга таниқли бўлган бу илм ва маънавият даҳосининг мавзолейи реконструкция қилиниб, шаҳар аҳолиси ва меҳмонларининг зиёрат масканига айланди.\nДавлат мустақиллигигача Мир Сайид Али Ҳамадоний шахсияти ва ижодиёти билан олимлар ва тадқиқотчиларнинг унчалик катта бўлмаган гуруҳи таниш эди. Бироқ давлат мустақиллигини қўлга киритиш ва Миллат пешвосининг ташаббуси туфайли бу олим ва мутафаккир номи машҳур бўлиб кетди.\nУнга халқаро машҳурликни унинг томонидан одамлар орасида тенг ҳуқуқлиликни тан олиш, сахийлик ва олийжаноблик, илм ва маънавият ролини юксалтириш, тинчлик, хотиржамлик ва сабр-тоқатлиликни тарғиб қилиш ҳамда тожик тили тараққиётидаги хизматлари келтирди. Айнан шунинг учун, бу таниқли шахс Миллат пешвоси Эмомали Раҳмон томонидан ҳамиша эътироф этилади.\nКўлоб шаҳрининг Дўстий маҳалласида мамлакат Президенти Эмомали Раҳмон маҳаллий тадбиркор томонидан қурилган "Роҳи абрешим" хизмат кўрсатиш марказини очди.\n"Роҳи абрешим" маркази "Душанбе-Кўлоб-Дарвоз-Хоруғ-Қулма" халқаро автомобил йўли ёнида қурилган бўлиб, унда кеча-ю кундуз фаолият юритадиган магазин, кафе ва 150 ўринли ресторан бор.\nМаҳаллий тадбиркор Табарали Амрохонов мазкур замонавий хизмат кўрсатиш марказини қуриб, Кўлоб шаҳрининг 50 нафар фуқаросини доимий иш жойи билан таъминлади.\nМарказнинг учинчи қаватида 13 ҳужрадан иборат меҳмонхона бор. Мазкур марказни ташкил этишдан мақсад, энг аввало, бу халқаро автомобил йўли йўловчилари ва ҳайдовчиларига хизмат кўрсатиш даражасини юксалтиришдан иборатдир.\n"Роҳи абрешим" хизмат кўрсатиш маркази очилиши кунида янги бинонинг биринчи қаватида камтаъминланган оилалардан 25 нафар боланинг суннат тўйлари ўтказилди. Мамлакат Президенти ҳар бир бахтли болакайга эсдалик совғалари топширди.\nМамлакат Президенти Эмомали Раҳмон Кўлоб шаҳрига иш ташрифи доирасида янги бунёд этилган Умар Хайём шаҳарчасига бориб, 37-ўрта умумтаълим муассасасини тантанали тарзда очди.\nЗамонавий мактаб саҳнида педагоглар ва ўқувчилар Миллат пешвосини маориф соҳасига нисбатан ғамхўрлиги учун ўзига хос самимият ва хурсандчилик билан кутиб олишди.\nУч гектар майдонни эгаллаб турган таълим муассасаси уч қаватли бўлиб, 28та ўқув синфхонадан иборат ва 624 нафар ўқувчига мўлжалланган.\nМиллат пешвоси муассасада яратилган шароитлар билан бевосита танишди. Бу мактаб раҳбарияти ва масъул шахслари мамлакат Президентига мактабда таълимнинг замонавий шароитлари мавжуд эканлигини билдиришди. Жумладан, мактаб интернетга уланган 30та компютерли синфхонага эга. Бундан ташқари, мактабда бешта электрон доска ҳам бор.\nБиринчи қаватда кўпгина бадиий китоблар ва қўлланмаларга эга кутубхона ҳамда бир вақтда 50 кишини қабул қиладиган ошхона, 150 ўринли мажлислар зали ҳамда турли мусобақалар ўтказиш учун 200 ўринли спорт зали бор.\nШунингдек, ўқувчиларга турли ҳунарлар ва касбларни ўргатиш мақсадида муассасада тикувчилик, қандолатчилик, дурадгорлик маҳоратини ўргатиш иккита синфхонаси мавжуд.\nМактаб ҳудудида футбол ва волейбол учун спорт майдонлари ҳам бор.\nМактаб электр узатиш доимий линияси ва ёритиш тизимига уланган.\nДавлат бошлиғи янги мактаб қурилиши сифатидан қониқиш билдириб, педагогларни ёш авлодга яхши таълим ва тарбия беришга чақирди.\nБугун: 17-01-2020 19:08:18


ИнтерФУТБОЛ :: Маҳоратга муҳтож шижоат...\nМаҳоратга муҳтож шижоат...\nМаҳорат билан маҳорат тўқнашса, футбол чинакамига гўзаллашади. Шижоатга шижоат рўбарў келса, ўйин роса қизийди. Маҳорат ва шижоат куч синашганида эса, қулай вазиятлардан самарали фойдаланиш омили, яъни ОМАД катта саҳнага чиқади. «Бухоро» бош мураббийи Муҳсин Муҳаммадиев «Пахтакор»га қарши кечган баҳсда олдинги турда «Навбаҳор» устози Андрей Канчельскис қўллаган услубдан фойдаланишга интилди. Ўта кучли, аниқроғи, ҳушёрлик ва диққат концентрациясига асосланган ҳимоя, қулай пайт пойлаб, қарши ҳужумга ўтиш! Еврофутболда неча бор ўзини оқлаган ва ҳимоявий ўйинни танлаган жамоага катта натижалар тақдим этган бу услуб мана, Суперлигада ҳам баралла бўй ростлай бошлади. Бошқа ҳар қайси жамоа «Пахтакор»га қарши шундай услубда ўйнашга мажбур. Демак, ҳар турда мухлислар маҳорат ва шижоат тўқнашуви гувоҳига айланишади. Ҳозирча маҳорат шижоатдан устун...\n«Навбаҳор»нинг қарши ҳужумдаги шиддатли ҳамласидан эсанкираган «Пахтакор» ҳимоясида парокандалик кузатилган ва Иван Соловьёв бундан унумли фойдаланганди. «Бухоро» эса учрашувнинг биринчи бўлимида бу ишни амалга оширолмади. Натижада шижоат маҳорат босими остида қолди. Босим ўтказиш маҳорат тарафга ўтса, шижоат ҳимояланишда анча қийналади. «Навбаҳор» ўйин якунида, яъни таркиблар тенглашган паллада иккинчи голни қўйиб юборганди. «Бухоро» бундан ҳам эртароқ бўшашди. Драган Черан қийналмай, «хет-трик»ка эришди. Тўғри, «Навбаҳор»да қизил карточка туфайли руҳий мувозанат бузилган ва жамоа танаффусдан кейин ўз ўйинини йўқотиб қўйганди. Бу - Андрей Канчельскиснинг камчилиги. Агар у жамоани иккинчи бўлимга руҳан яхши тайёрлаганида, таркиблар тенглашган вақт «лочинлар» осонгина аввалги ўйин услубига қайтишарди. Лекин нимагадир вазият ўзгармади ва «шерлар» тенгма-тенг курашда ғалаба голини уришди. Андрей Канчельскис учун бу - жиддий огоҳлик қўнғироғи. Демоқчимизки, «Навбаҳор» мураббий омили таъсирида дурангни қўлдан чиқарди. Жамоанинг 2-турда «Локомотив»ни ишончли тарзда енгганида эса, мухлислик фактори катта роль ўйнагани ҳаммага аён.\nМуҳсин Муҳаммадиев эса Андрей Канчельскисдан фарқли ўлароқ, қарши ҳужумда камроқ ва совуққонроқ ўйнатди жамоасини. Тажрибали мухлислар «Пахтакор», барибир, 2-3та гол уришини тахмин қилиб ўтиришганининг сабаби шу. Қисқаси, «Бухоро» вакиллари «Навбаҳор» қўллаган услубни хирароқ кўринишда такрорлашди. «Пахтакор» Москвада «Спартак» қаршисида қандай аҳволга тушган бўлса, «Бухоро» охир-оқибат, «шерлар» наърасидан довдиради. Сезиб турибсизки, бу наъра Суперлиганинг анча-мунча жамоасини зир титратади. Бироқ «Ал-Ҳилол»ничи? «Лочинлар» уюштирган босимдан асабийлашган Шота Арвеладзе жамоаси Осиё грандларига қандай қаршилик кўрсатади? Очиғи, мазкур саволга дадил жавоб беришга истиҳола қиласан киши. Зеро, «Пахтакор» иштирокидаги икки ўйинда футболимиз имконлари яққол кўзга ташланди. Ҳар ҳолда, бундан айниқса, Вадим Абрамов кўпроқ хулоса чиқарган, деб ўйлаймиз. Чунки Саудия футболи ўйин якунидаги босимларни назар-писанд қилмайди, «Навбаҳор» ва «Бухоро» каби руҳан бўшашмайди. Аксинча, ўзи ҳар жиҳатдан босим ўтказишга уринади. Хуллас, ўзида терма жамоамиз ўзагини жамлаган «Пахтакор» янада ўсиши даркор.\nУмуман олганда, «Пахтакор»нинг мунтазам қарши ҳужумда ўйнашга мажбур рақиблар билан баҳс олиб бориши футболчилар руҳияти ва ўйинни ўқиш ҳолатини тубдан ўзгартириб юбормайдими? Суперлигада ҳам «Пахтакор» қарши ҳужумда тўп сурадиган ўйинлар кузатиладими? Буни вақт ҳукмига ҳавола этамиз, албатта. Унгача маҳорат ва шижоат аёвсиз курашаверади. Ана, камтарин «Аугсбург» қудратли «Бавария»га қарши шу кайфиятда тўп сурди ва ўта қизғин тус олган дербида маҳорат ғалаба қозонди. «Уотфорд» енгилмасдек туюлган «Ливерпул»ни тор-мор қилганида, мухлислар бунга жиддий эътибор қаратишмади. Кўпчиликнинг назарида, «қизиллар» бироз «дам» олишди. Юрген Клопп бошчилигида йиғилган очколар миқдори шундай «таътил»га изн берарди. Аммо «Милан»нинг ўз майдонида аутсайдер «Женоа»га ютқазиши - чинакам сенсация. Златан Ибрагимовичнинг маҳорати «Женоа» шижоати олдида ожиз. «Ливерпул»дан фарқли равишда, «Милан»га ғалаба зарур эди, аммо жамоа буни уддалолмади. Агар мураббийлик тажрибасини таққосласак, Фрэнк Лэмпард қаердаю, Карло Анчелотти қаерда?! «Челси» эса «Эвертон»ни маҳорат ва шижоат бобида бутунлай таслим этди. Нима ҳам дердик, мувозанат шаклланмаса, маҳорат ҳам, шижоат ҳам мухлислардан уялаверади...\n13:05 Coca Cola Суперлигаси 25-тур “Сўғдиёна” – “Қизилқум” превью (0)\n12:47 Фернандиньо MLSга кетиши мумкин (0)\n12:27 Coca Cola Суперлигаси 25-тур “Металлург” – “Сурхон”, превью (0)\n12:05 Ибрагимович билан «Челси» нега шартнома тузолмайди? (0)\n11:26 Облак иккинчи (0)\n08:08 "Басклар" титул томон ошиқишмоқда (0)\n06:06 Карл-Хайнц Руммениггенинг ҳаёт ақидалари ёки «Бавария»нинг қалби ва руҳи ҳақида (0)\n04:40 Бундестимни ким «кўмди»? (0)\n03:30 «Челси» Мессига даъвогар (0)\n02:20 Пандев ва Македония: Муҳаббат, нафрат, зафар (0)\n01:01 Агар жароҳат олмаганида эди Ибрани ҳеч нарса тўхтатолмасди-ми? (0)\n23:23 «Монако»га «Тоттенхэм» ҳимоячиси керак (0)\n23:00 “Навбаҳор” мадҳияси учун танлов эълон қилинади (0)\n22:30 Юрген Клопп: “Журналистлар мендан доимо кескин фикрлар кутишади” (0)\n22:13 Гарай грандларга керак (0)\n21:42 «Кўклар» Хименесга қизиқишмоқда (0)\n21:20 Суперлига 25-тур. Превью «Бунёдкор» — «Насаф» (0)\n21:03 Кустурица энди футболчилар ҳақида кино олмайди (0)\n20:45 Марадонанинг ўлими сабаблари аниқланди (0)\n20:20 ОЧЛда ишлаш учун Қатарга йўл олган Шерзод Қосимов Ўзбекистонга чақириб олинган?! (0)\n19:55 Ҳакам билан келишган клуб-жамоа масъулларига жавобгарлик йўқми? (0)\n19:35 Суперлига 25 -тур “Андижон” – “Қўқон-1912”. Ўзаро ўйинлар тарихидан (0)\n19:15 «Атлетико» Лемар билан хайрлашмоқчи эмас (0)\n18:38 «Боруссия» Холанннинг кўпроқ қолишига умидвор (0)\n18:31 Беларусь чемпионати якунланди. “Шахтёр” ва Яхшибоев чемпион! (0)


Шайх Муҳаммад Тақий Усмоний ҳазратлари “Hilol nashr” нашриёт-матбаасига ташриф буюрдилар\n18:35 / 18.04.2019 1366 pdf Ўқиш режими + -\nШайх Муҳаммад Тақий Усмоний ҳазратлари бошчиликларидаги меҳмонлар аср намозини адо этганларидан сўнг, “Hilol nashr” нашриёт-матбаасига ташриф буюрдилар. Ташриф асносида Шайх Муҳаммад Тақий Усмоний ҳазратлари тадбирга йиғилганлар билан суҳбатлашдилар. Хусусан, Шайх Муҳаммад Тақий Усмоний ҳафизаҳуллоҳ “Саҳиҳул Бухорий”дан тадбир иштирокчиларига ҳадис ўқиб бердилар.\nКейинги зиёратлар ҳақидаги янгиликлар билан islom.uz портали ва унинг ижтимоий тармоқларидаги расмий саҳифалари орқали хабардор бўлишингиз мумкин.\n13:00 / 18.04.2019 1650\n07:10 / 19.04.2019 615\nҚувайт миллий Қуръон мусобақаси иштирокчилари сони 2000 тага етди\nҚувайт миллий Қуръон мусобақасига рўйхатга олиш давом этмоқда. Шу кунгача AlKharafirdquo XXII миллий Қуръон мусобақаси рўйхатидан ўтган иштирокчилари сони 2000 тага етди, давоми...\n601 07:10 / 17.01.2019\nБандаларига Рамазон рўзасини тутишни фарз қилган Аллоҳ таолога ҳамду санолар бўлсин Умматларига Рамазон кечаларида қоим бўлишни суннат қилиб берган Расулуллоҳ давоми...\n277 03:38 / 24 май\nЎтган куни Саудия Арабистонининг Маккаи мукаррама шаҳрида Вақфrdquo хайрия жамоат фонди фаолияти уламолар, таниқли ватандошлар ва талабаёшлар иштирокида тақдимот давоми...\n624 14:10 / 16.01.2019\n2020 йилда Япония пойтахти Токио шаҳрида бўлиб ўтадиган ёзги Олимпиада ва Паралимпиада ўйинларига тайёргарлик ишлари қизғин олиб борилмоқда.Япон ресторанлари давоми...\n953 11:35 / 17.11.2018\n893 09:01 / 30.09.2019\n46318 11:56 / 10.10.2018


Коронавирусни юқтирганлар сони ярим миллиондан ошди — «Worldometers»\nКоронавирусни юқтирганлар сони ярим миллиондан ошди...\n26.03.2020 22:45 0 2457\nБугун, 26 март куни, айни дақиқаларга келиб, жаҳон бўйича коронавирус (COVID-19) касаллиги аниқланган инсонлар сони 510 018 нафарга етди. Бу ҳақда «Worldometers» маълум қилди.\nМаълумотларга кўра, касаллик оқибатида вафот этганлар сони 23 010, касалликдан тузалганлар сони 122 232 нафарни ташкил этмоқда.\nКасаллик энг кўп аниқланган мамлакатлар: Хитой, Италия, АҚШ, Испания, Германия, Эрон, Франция, Швейцария, Буюк Британия ҳамда Жанубий Корея.\nБугунги санада энг кўп ўлим ҳолатлари Италия (662 нафар), Испания (498 нафар) ва Эрон (157 нафар)да қайд этилди.\nЎзбекистон ва қўшни мамлакатларда: Ўзбекистонда коронавирус аниқланган инсонлар сони — 65 нафар, Қозоғистонда — 111 нафар (бир инсон вафот этган, икки нафар бемор тузалиб кетган), Қирғизистонда — 44 нафар, Афғонистонда — 84 нафар (икки инсон вафот этган, икки нафар бемор тузалиб кетган).


“Сайловчиларнинг 80 фоизи сайловда иштирок этиши — Ўзбекистон учун катта ютуқ” - Омер Кочаман\nТуркий тилли давлатлар Кенгаши делегацияси раҳбари Омер Кочаман:\n— 30 дан ортиқ сайлов участкаларида кузатувчи сифатида иштирок этдик. Президент сайлови очиқ ва шаффоф, қонунчиликка ва тан олинган халқаро стандартларга асосланган ҳолда ўтказилди. Жараёнларга ҳар томонлама пухта ҳозирлик кўрилган. Ҳаммаси биз ўйлаганимиздан-да аъло ўтди.\nБиз Тошкентдаги 361-сайлов участкасида бюллетенлар санаш жараёнида ҳам қатнашдик. Сайловчиларнинг 80 фоизи сайловда иштирок этиши — Ўзбекистон учун катта ютуқ. Кузатувларимиз давомида ҳеч қандай қонун бузилиш ҳолатларига гувоҳ бўлмадик. Ҳаммаси ҳаққоний ўтди.


ҲАЁТ ДАВОМ ЭТАДИ | "Xazina" газетасининг онлайн саҳифаси\nБарчамизга маълумки, юртимизда эълон қилинган карантин тадбирлари натижасида якка тартибдаги тадбиркорлик субъектлари фаолияти вақтинча тўхтатилган эди. Карантин тадбирларининг юмшатилиши натижасида бугун улар фаолиятини қайта тиклаб, ишлашни бошламоқда.\nБугун Қашқадарё вилоятида 25146 та якка тартибдаги тадбиркорлик субъектлари фаолият кўрсатмоқда. Мамлакатимизда эълон қилинган карантин тадбирлари муносабати билан 5595 та якка тартибдаги тадбиркорлик субъектлари ўз фаолиятини вақтинча тўхтатиб кўйган эди.\n-Ўзбекистон Республикаси Президенти Шавкат Мирзиёев раислигида 5 май куни карантин шароитини янада енгиллаштириш ва иқтисодий фаолиятни қайта тиклаш чора-тадбирлари юзасидан видеоселектор йиғилиши ўтказилди.\nУнда эпидемиологик вазият яхши бўлган ҳудудларда, санитария талабларини белгилаган ҳолда, ноозиқ-овқат дўконлари, тиббий диагностика, такси хизмати, таъмирлаш, тикувчилик, маиший техника ва пойабзал тузатиш, сартарошхоналар фаолиятига рухсат берилди. Шунингдек, стикерлар бекор қилиниб, шахсий автомобиллардан фойдаланишлари мумкин бўлади, – дейди Қашқадарё вилояти Давлат солиқ бошқармаси масъул ходими Жасур Якубов. -Бугунги кунда 2208 та якка тартибдаги тадбиркорлик субъектлари ўз фаолиятини қайта тиклади.\nҚарши шаҳрида фаолият якка тартибдаги тадбиркор «Сағдиев Фазлиддин» 2019 йилда ташкил этилган бўлиб, автомобиллар эхтиёт қисмлари сотиш фаолияти билан шуғулланади. У бугун тадбиркорларга яратилган имкониятлар мамнунлигини билдириб ўтди.\n-Биз бир муддат фаолиятимизни вақтинча тўхтатиб турган эдик. Бугун фаолиятимизни яна давом этирмоқдамиз, – дейди тадбиркор Фазлиддин Сағдиев.-Бундан жуда хурсандмиз.\nБугунги кунда солиқ идораси ходимлари томонидан тадбиркорлик субъектлари ҳузурига бориб, уларга тушунтиришлар берилиб, фаолиятларини тиклашга кўмак берилмоқда.\nЯкка тартибдаги тадбиркор «Шерзод Нарзуллаев» 2019 йилда фаолиятини бошлаган. Бир нафар фуқаро ёлланма ишчи сифатида рўйхатдан ўтган. Тадбиркор бугун бир меъёрда фаолият олиб бормоқда.\nУшбу жараёнларда солиқ идораси ходимлари тадбиркорларга, савдо қоидалари билан бирга санитария гигеина талабларига риоя қилган ҳолда фаолият кўрсатишлари зарурлигини эслатиб ўтмоқдалар.


Қўқонда институт талабаси "диний экстремизм" айби билан ҳибсга олинди\nЎзбекистон ҳуқуқ-тартибот идоралари ижтимоий тармоқларда экстремистик материалларни тарқатганлик айби билан институт талабасини ҳибсга олди. РИА новости агентлигининг Ўзбекистон ички ишлар вазирлигига таяниб хабар қилишича, ҳибсга олинган талаба шахси Мўминжон Сиддиқов, деб берилмоқда. У Қўқон педагогика институтида ўқиган.\n“Сиддиқов ижтимоий тармоқларда ўндан ортиқ фойдаланувчи билан жиҳод, халифалик кўринишидаги давлат қуриш тўғрисида ёзишма олиб борган”, дея иқтибос келтирилади хабарда ИИВ вакили сўзларидан.\nУнинг сўзларига кўра, ҳибсга олинган шахс мобиль телефони хотирасидан мазкур материаллар аниқланган.\nАйни кунларда Тошкент шаҳри ва вилоятларида “Исломий давлат” экстремист гуруҳига алоқадорлик иддаолари ҳибсга олишлар давом этмоқда. Сўнгги хабарларга кўра, пойтахтда 200дан ошиқ одам ҳибсга олинган.\nЎтган ойда Қўқонда ҳуқуқ-тартибот идоралари ўрта мактабнинг икки аёл ўқитувчисини “Исломий давлат” экстремист гуруҳи варақаларини тарқатганлик айби билан ҳибсга олгани тўғрисида Озодлик хабар қилган эди. Аёлларнинг мобиль телефонида ҳам “Исломий давлат” варақалари топилган эди.\nОктябрь охирида жиноят ишлари бўйича Тошкент вилояти суди маҳаллий коллежлардан бирининг 18 яшар талабаси Фирдавс Салимовни “Исломий давлат” варақаларини тарқатганликда айбдор деб топиб, тўқиз йилга қамоққа ҳукм этди.


Бўёқчи ва қайиқдаги тешик | Azon.uz - Ахборот-таҳлилий портал\n4419 05:10 26.08.2021\nБир одам бўёқчидан қайиғини бўяб беришини илтимос қилди. Ишчи бўёқ ва чўткаларини олиб келди ва эгаси сўраганидек қайиқни оч қизил рангда бўяй бошлади. Соҳилда майин шабада эсар. Бўёқчи эса ҳафсала билан, шошмасдан ўз ишини бажарар эди. Иш пайтида у қайиқнинг бир жойидаги кичик тешикни кўриб қолди. Бўёқларини четга қўйиб, аввал ўша тешикни ямаб, ўз ҳолига келтириб қўйди. Ниҳоят ишини тугатиб, ваъда қилинган иш ҳақини олди-ю, уйига кетди.\nЭртаси куни қайиқ эгаси бўёқчининг олдига келиб, аввал берганидан бир неча баробар кўп пул узатди. Бўёқчи: «Сиз менга ишим учун аллақачон пул тўлаган эдингиз, яна нимага пул бермоқчисиз?» – деди таажжуб билан. Қайиқ эгаси бунга жавобан: «Лекин бу бўяганингиз учун эмас, қайиқдаги тешикни тузатиб қўйганингиз учун ҳақ», – деди\n«Э, қўявермайсизми, ахир бу майда иш эдику. Бунақа иш учун бунчалик кўп пул бериш тўғри эмас», – хижолат бўлди бўёқчи.\n«Йўқ, ҳеч ҳам майда иш эмас. Нима бўлганини айтиб берай: Мен сиздан қайиқни бўяшингизни сўраганимда, бу тешик ҳақида айтишни унутган эканман. Қайиқнинг бўёғи қуриши биланоқ болаларим қайиққа миниб балиқ овига кетиб қолишибди. Улар кемада тешик борлигини билишмаган. Ўша пайтда мен ҳам уйда бўлмаганман.\nМен уйга қайтиб, болаларимнинг қайиқни олиб кетишганини билганимда мени қўрқув ва хавотир чулғаб олди. Ахир мен қайиқда тешик борлигини билар эдим-да! Мен уларнинг соғ-саломат балиқ овидан қайтганларини кўриб, қандай енгиллик ва қувончни ҳис қилганимни билсангиз эди...\nКейин мен қайиқни текшириб чиқдим ва сиз тешикни тузатиб қўйганингизни кўрдим! Қандай эзгу иш қилганингизни биляпсизми? Сиз менинг болаларимнинг ҳаётини сақлаб қолдингиз! Сизнинг ўша “кичкина, майда” ишингиз учун ҳақ тўлашга менинг пулларим етмайди».\n...Ким, қачон ва қандай бўлишидан қатъи назар, барчага ёрдам беришни, қўллаб-қувватлашни, диққат билан тинглашни ва яхшилик қилишни давом эттиринг. Сизнинг назарингизда арзимас бўлган иш кимнингдир ҳаётини ўзгартириб юборадиган даражада муҳим бўлиши мумкин.\nЙўл-йўлакай, сиз қанча одамларнинг ҳаётини сақлаб қолганингизни билмаёқ неча-неча инсонларнинг «тешилган қайиқларни» таъмирлаган бўлишингиз мумкин...\nИнтернет маълумотлари бўйича Ёқуб Умар тайёрлади\nбўёқчи қайиқ Ҳикоя наср Махсус


08:54, 02.05.2020 // 48939\nСирдарёдаги тошқиндан сўнг 56 киши турли жароҳатлар билан касалхоналарга ётқизилди\nСирдарё вилоятида жойлашган Сардоба сув омбори тўғони пикетларидан бири бузилиб, сув тошқини юз берганидан сўнг ўнлаб фуқаролар тиббиёт муассасаларига жойлаштирилган. Бу ҳақда ФВВ матбуот хизмати раҳбари Мурод Содиқов маълум қилди.\nЭвукация қилинган аҳоли тиббий кўрикдан ўтказилмоқда.\nСодиқовнинг сўзларига кўра, фавқулодда вазият оқибатида 56 нафар фуқаро турли хил жароҳатлар билан касалхоналарга ётқизилган. Умуман, 17,3 минг киши тиббий кўрикдан ўтказилган.\nЖабрланувчиларнинг аҳволи ҳақида қўшимча ахборот берилмаган. Қайд этиш жоиз, Сирдарё вилоятидаги фавқулодда вазият юзасидан берилган дастлабки ахборотларда тан жароҳати олганлар ва қурбон бўлганлар ҳақида маълумот келиб тушмаётгани таъкидланган эди.\nМаълумот учун, Сардоба сув омборидаги авариядан сўнг воқеа жойига зудлик билан Президент Шавкат Мирзиёев ва бош вазир Абдулла Арипов етиб борган; сув омбори яқинидаги Қўрғонтепа ва Дўстлик аҳоли пунктлари тошқиндан жиддий зарар кўрган, хавф ҳудудидаги 70 мингга яқин аҳоли хавфсиз ҳудудларга кўчирилган.\nПрезидент Шавкат Мирзиёев айни вақтда Сирдарё вилоятида бўлиб турибди. У 1 май куни Оқолтин туманида аҳоли билан бўлган мулоқотда «шароит яхшиланмагунича, раҳбарларнинг бирортаси, мен бош, ҳеч қаерга кетмайди», деб таъкидлаган эди. Таъкидлашларича, аварияга кучли ёмғир ва шамол сабаб бўлган.\n00:10 Кеча // 146576\n09:59 Кеча // 143332\n17:05 Бугун // 138205\n00:03 Бугун // 128753\n17:44 Кеча // 128121


Борингга минг шукр қиёматли дўст – .:: Xadicha.uz\nБорингга минг шукр қиёматли дўст\nАллоҳ субҳанаҳу таоло биз бандаларига чексиз неъматлар ато этган. Шундай бебаҳо неъматлардан бири ҳақиқий дўстликдир. Ҳар бир инсон ўз умр йўлини босиб ўтар экан чинакам дўст-у биродарга эҳтиёж сезади. Дўстлик сўзи садоқат сўзи билан бир хил маънода ишлатилади. Садоқат сўзи араб тилидаги “ сидқ” сўзидан олинган бўлиб, “ тўғрилик”, “ҳаққонийлик”, “ самимийлик” каби маъноларни англатади. Шундай экан ҳар бир инсон ўз дўстига фақат ҳақиқатни гапирмоғи ва самимий муносабатда бўлмоғи лозим.\nАллоҳ таоло Қуръони каримда марҳамат қилади: “ У кунда ( яъни қиёмат кунида) тақводорлардан бошқа дўстлар бир-бирига душмандир “ ( Зухруф 67 )\nОяти каримада зикр қилинганидек фақатгина Аллоҳ учун дўст бўлган тақводор бандаларгина бу дунёда ҳам охиратда ҳам Аллоҳнинг раҳматига мушарраф бўладилар. Чунки ҳақиқий дўстлик Аллоҳ таоло йўлидаги дўстликдир. Тақводор дўстларнинг орасини моддий ёки маънавий манфаат эмас балки иймон номли энг кучли ришта бўлаб туради.\nАллоҳ таоло розилигидан бошқа нарса устида бино қилинган дўстликнинг асосида эса турли хил моддий ёки маънавий манфаатлар ётади. Кимдир обрў-еътибор учун дўстлашса, яна баъзи инсонлар мол-дунё илинжида дўстлашадилар. Бундай дўстликнинг умри қисқа бўлиб, бундай дўстларнинг манфаатлари тўқнаш келиб қолганда ёки кутилган манфаатга эриша олмаганда уларнинг дўстлиги завол топади. Бундай дўстларнинг қиёмат кунидаги аҳволи ҳам ачинарли бўлади. Чунки Аллоҳ розилигидан бошқа нарса учун дўст бўлганларнинг барчаси қиёмат кунида бир-бирларига душманга айланадилар. Дунёда бир-бирларини ёмон ишлардан қайтармаганликлари ва яхши ишларга буюрмаганликлари сабабли дўзахдаги ўринлари аниқ бўлиб қолади. Ўша кунда бундай дўстлар бир-бирларини маломат қилиб, сени деб шундай бўлди, бу гуноҳга сен бошладинг деб бир-бирларини айблайдилар.\nЗеро, Аллоҳ таоло Қуръони каримда марҳамат қилади: “ Мўмин ва мўминалар бир-бирларига дўстлардир, Улар яхшиликка буюрурлар, ёмонликдан қайтарурлар …” ( Тавба71)\nБир-бирларини хайрли амалларга буюрган тақводор дўстлар эса жаннатга тушадилар. Бундай дўстларнинг оқибати хайрлидир. Чунки улар бу дунёда фақат яхши амалларни қилган ва ёмонликлардан қайтган бўладилар.\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам айтадилар: “ Агар икки киши Аллоҳ йўлида дўстлашса, улардан бири машриқда, иккинчиси мағрибда бўлса ҳам Аллоҳ таоло қиёмат куни иккаласини жамлаб қўяди ва: “ Мана Менинг йўлимда яхши кўрган дўстинг” деб бирига бирини айтади”, дедилар.\nШундай экан биз ҳам ўз ҳатти-ҳаракатларимизни мушоҳада қилайлик. Аллоҳ йўлида дўстлашган тақводор бандаларга ваъда қилинган жаннатни умид қилиб, бир-биримизни ислоҳ қилайлик, яхшиликкка буюриб, ёмонликдан қайтарайлик.\nАллоҳ субҳанаҳу таоло барчамизга тақводор дўстлардан бўлишликни насиб айласин!


Россияда юз берган автохалокат оқибатида 13 нафар Ўзбекистон фуқароси нобуд бўлди\nРоссиянинг Воронеж областида юз берган автохалокат оқибатида ўндан ортиқ Ўзбекистон фуқароси нобуд бўлди. Оммавий ахборот воситалари хабарларига кўра, мазкур мудҳиш воқеа 1 май куни саҳарда содир бўлган.\nВоронеж области Ички ишлар бош бошқармаси навбатчиси Борис Шепилов сешанбага ўтар кечаси вилоятнинг “Рогачёвка” қишлоғи яқинида юз берган автохалокат оқибатида ўндан ортиқ Ўзбекистон фуқароси нобуд бўлгани ҳақидаги маълумотни тасдиқлади:\n“Воронеж области Новоусман туманида эрталаб соат учдан 40 дақиқа ўтганда “Рогачёвка” қишлоғида, Дон йўлининг 533-километрида “Вольво” русумидаги юк машинаси “Газель” автомобили билан тўқнашиб кетди. Саратовдан йўлга чиққан “Газль” машинасида 15 одам бўлган. Улардан 13 нафари халок бўлди, икки нафари жароҳатланди” – дейди Воронеж области Ички ишлар бош бошқармаси навбатчиси.\nБорис Шепилов “Газель” машинаси ҳайдовчисидан бошқа ҳамма йўловчи Ўзбекистон фуқароси бўлганини айтди:\n“Иммиргация ҳужжатларидаги маълумотларга кўра, ҳайдовчи саратовлик, 14 йўловчининг ҳаммаси Ўзбекистон фуқароси бўлган. Халокат пайтида ҳайдовчи ҳам ўлган” – дейди Воронеж области Ички ишлар бош бошқармаси навбатчиси Борис Шепилов.\nНовоусман Ички ишлар бошқармаси навбатчиси автохалокат юк машинаси ҳайдовчиси айби билан содир бўлганини айтди:\n“Ҳа, йўл транспорти ҳалокати бизнинг ҳудудда содир бўлди. “Газель” “Вольво” юк машинаси билан тўқнашиб кетди. “Вольво”нинг ҳайдовчиси қарши йўлга чиқиб кетгани натижасида юк машинаси ва “Газель” ўртасида тўқнашув юз берган” – дейди Новоусман Ички ишлар бошқармаси навбатчиси.\nАварияда қурбон бўлганлар шахсияти қандай аниқланди деган саволга Борис Шепилов:\n“Уларда на паспортлар ва на бошқа ҳужжатлар бўлган. Уларда фақат миграцион ҳужжатлар бўлиб, уларнинг Ўзбекистон фуқаролари эканликлари ва паспорт рақамлари ёзилган. Ҳужжатда уларнинг суратлари йўқ. Улар қаердан келганлари номаълум. Аслида улар ким? Улар Саратовдан гастарбайтер сифатида йўлга чиқишганми ёки турист бўлибми, буниси номаълум” – дейди Воронеж области Ички ишлар бош бошқармаси навбатчиси.\nАвтохалокат қурбонлари орасида аёллар ёки болалар борми, деган саволга Борис Шепилов:\n“Уларнинг ҳаммаси эркак. Авария юз берган жойда текширув олиб борилаётгани учун ҳозирча воқеа тафсилотларини гапириб беришга тайёр эмасман. Айтишларича, халок бўлганлар 40 – 20 ёш ўрталаридаги эркаклар бўлган” – дейди Воронеж области Ички ишлар бош бошқармаси навбатчиси Борис Шепилов.\nУнга кўра, авария пайтида жароҳатланган икки ўзбекистонлик ва “Вольво” юк машинаси ҳайдовчиси касалхонага ётқизилган.


Туркия Раққа учун жангларга аралашиши мумкин\n17:46 / 06.06.2017\nРаққа учун жанглар жараёни ўз манфаатларига таҳдид қилса, Туркия армиясини бу жангга киритади. Бу ҳақда Туркия бош вазири Биноли Йилдиримга асосланиб Reuters агентлиги хабар тарқатди.\nУ Адолат ва Тараққиёт партияси аъзолари қаршисида чиқиш қилиб, Туркия «Сурия демократик кучлари» (SDF) Раққани қамал қилиши муносабати билан зарур чораларни кўриши ҳақида маълум қилган. Унинг сўзларига кўра, агар Туркия манфаатларига таҳдид туғилса, расмий Анқара керакли тартибда ҳаракат бошлайди.\nАҚШ бошчилигидаги коалиция томонидан қўллаб-қувватланаётган курдлар бўлинмалари бугун, 6 июнь куни ИШИД пойтахти саналадиган Суриядаги Раққа шаҳрига яқинлашиб келиб, жангларга киришди. Улар Раққа шимолидаги ИШИД ҳарбий базага ҳам ҳужум қилишган.\nТуркия «Сурия демократик кучлари» ва бошқа курд бўлинмаларини террорчи ташкилот сифатида кўради ва уларга қарши курашади.


Ҳасадгўйнинг қалби ҳасратга тўла бўлади | Muslimaat.uz\nМанзилингиз:Муслимаат»Бош саҳифа»Ҳасадгўйнинг қалби ҳасратга тўла бўлади\nBy Muslimaat.uz on\t Yanvar 5, 2012 Бош саҳифа, Сара мақолалар\nҲасад, айтиш жоиз бўлса, маънавий жиноятдир. Бу жиноятнинг асосий қурбони – ҳасадгўйнинг ўзи. Ҳасадгўйларни севадиган одамни, бахилларни, ўзгаларга ёмонлик соғиниб юрадиганларни ҳурмат қилувчи одамни ким кўрган?\nОдатда, улкан муаммолар, кечириб бўлмас хатолар, катта жиноятлар, фожиалар аслида жуда кичик, майда баҳоналар, арзимас сабаблар ва кўнгилхираликлардан келиб чиқади. Лекин ҳеч ўйлаб кўрганмисиз, ана шу кўнгилхираликларнинг бошланғич нуқтаси қаерга тақалади? Буни билиш учун инсоният тарихидаги илк ёвузлик – қотилликнинг, яъни Қобил ва Ҳобил жанжали интиҳосининг сабабини ахтарайлик. Аслида, бу жиноят ҳасад туфайли юзага келганлигининг гувоҳи бўламиз. Бу ер юзида ҳасад туфайли биринчи содир этилган жиноят бўлса, Одам алайҳиссаломнинг ерга тушишида ҳам шайтоннинг ҳасади туфайли, ўша жиноят содир этилгани тарихдан маълум.\nДемак, қаердаки жиноят, разолат бўлса, ўша ерда, албатта, ҳасад мавжуд. Хўш, илк даврларданоқ башарият юрагига қадалган ва бугун одамзотни ботқоқликка тортаётган ҳасад нима ўзи?\nҲасаднинг дастлабки аломатларидан бири, бу ғийбатдир. Кўчалар, кўп қаватли уйлар оралаб гап терадиганлар, гап тарқатадиганларни безовта қилган туйғу ҳам ҳасаддир. Ундайларнинг бутун вужудини бировнинг ютуғини кўролмаслик, ичи қоралик, бахиллик кайфияти қамраб олган, бундай исканжадан чиқиб кета олмайди.\nҲаётнинг энг майда икир-чикирларидан тортиб энг баланд чўққиларигача ҳар нарсада ҳасад бордир. Агар инсон бошқа бир кишига етган неъматдан севиниб, ўша неъматни ўз эгасида барқарор бўлишини хоҳлагани ҳолда, ўзига ҳам берилишини тиласа, ҳавас қилган бўлади.\nҲасад катта гуноҳдир. Ҳавас эса гуноҳ саналмайди. Чунки ҳасадчи бировга ёмонликни раво кўради, ҳавасчи эса бировга етган яхшиликдан хурсанд бўлади ва ўзига шу каби неъматнинг берилишини орзу қилади. Аллоҳ таоло бир қанча оятларда ҳасадни қоралаган ва ҳасадчининг ҳасадидан паноҳ сўрашга чақирган. Аллоҳ таоло «Нисо» сурасида: «Ёки Аллоҳ одамларга Ўз фазлидан берган нарсаларга ҳасад қилмоқдаларми?» деган (54 – оят).\nБу иллатлар беозор яшаб юравериши мумкин, чинакам ҳасаднинг кўриниши эса «гапдан амалий ишга ўтиш»дадир. Нуқул оғзига зўр берган зот охир шу даражага етадики, ўзи ёқтирмайдиган одамига турли йўллар билан зарба беришга ўтади. Бадном қиладиган гаплар ўйлаб топади ва одамларни ёллаб, иғволарини тарқатади, рақибининг ишхонасига хатлар уюштиради, битиб турган ишини барбод қилади ва бошқа жисмоний, ҳамда руҳий азоб бериш воситаларини ишга солади. Бировнинг муваффақиятидан уйқуси қочиб, безовта бўлаётган ҳасадчи қабиҳ ишлари рўёбга чиқса, хурсанд бўлиб, ўз қилиғидан роҳатланиб, яна мудҳиш режалар тузишда давом этаверади. Хуллас, у бедаво дардга чалинади.\nАбу Ҳурайра розияллоҳу анҳудан ривоят қилинади: «Пайғамбар соллаллоҳу алайҳи васаллам: «Мўмин банданинг ичида Аллоҳнинг йўлидаги (амалда ютилган) чанг ва жаҳаннамнинг олови жам бўлмайди. Бир банданинг ичида иймон билан ҳасад жам бўлмайди», дедилар». Ибн Ҳиббон ривоят қилган.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ҳасаддан сақланинг! Чунки ҳасад яхшиликларни худди олов ўтинни егандек, еб юборади», дедилар». Абу Довуд ривоят қилган.\nУшбу ҳадисдан ҳасадчи инсоннинг қилган савоб ишлари бўлса, бекорга чиқиши, ҳамда умуман, ҳасад бор жойда яхшилик қолмаслигини тушуниб оламиз.\nПайғамбаримиз соллаллоҳу алайҳи васаллам ҳасадни худди зарарли оловга ўхшатмоқдалар. Ёнғин чиққан ерда олов ҳамма нарсани еб битирганидек, ҳасад ҳам аввало ҳасадчининг ичини куйдиради. Кейин аста аланга олиб, йўлида нима яхшилик бўлса, ҳаммасини куйдириб битиради.\nРуҳий касалликка чалинган одам билан эҳтиёт бўлиб муомала қилинади. Лозим бўлса, уни руҳий касалликлар диспансеригами, жиннихонагами жойлаб, атрофдагиларни у етказиши мумкин бўлган зарардан ҳимоя қилиш ва шунинг баробарида руҳи хаста одамни даволаш чораларини кўриш мумкин. Шукрки, руҳий хасталар сони у қадар кўп эмас.\nБуларни гапиришдан муддао – орамизда яна бир тоифа хасталар, яъни қалб хасталигига чалинганлар борлигини эслатиш. Афсуски, уларнинг сони кўп.\nҚалб хасталигининг бир неча турлари бор: кибр, манманлик, бахиллик сингари. Бугун сиз билан энг оғир қалб хасталикларидан бирига чалинганлар – ҳасад «бемор»лари ҳақида имкон даражасида сўзлашиш ниятидамиз.\nҲасадгўйлик балосига чалинган одамнинг қалби шилиниб туради. Ўзи ёқтирмайдиган одамга бирор неъмат етганини кўрса, чидолмайди, юраги куйиб, у одамнинг бу неъматдан маҳрум бўлишини истайди ва ҳатто шу мақсадда ҳаракатга тушади. Қўлидан келадиган ёмонликларни ишга солиб, «душман»ининг яширинча адабини бериб қўйиш пайидан бўлади. Унга бирор зарар етказа олса, ана унда кўринг ҳасадгўйнинг хурсандчилигини! Хўш, сиз шунақа одамни соғломлар қаторига қўша олармидингиз?\nБаъзи одамлар борки, улар бошқа кишиларнинг ўзидан устун жиҳатлари бўлишини исташмайди. Бунақалар бировларни ўзидан паст кўриб, менсимай юради. Уларнинг ҳамиша ўзига иши тушиб, ялиниб-ялтоқланиб кун кўришини хоҳлайди. Худо ана ўша – ўзи паст санаганларга бирор мартаба ёки неъмат берганини кўрса, ичи куяди, чидолмайди. Ҳасад ўз ишини қилади.\nАйтайлик, сиз маълум бир соҳада тенгдошларингиздан ёки ҳамкасбларингиздан ўзиб кетишни, сизга бу соҳада ҳеч ким тенг кела олмаслигини истайсиз ва шунга ҳаракат қиласиз. Лекин зинҳор улардаги иқтидор ёки билимнинг, ҳаракатнинг зое кетишини, уларнинг қайсидир бир неъматдан маҳрум бўлишини истамайсиз. Бу нарса ҳасад эмас. Чунки сиз ўзгаларга зарар етишини тиламаяпсиз. Фақат бошқалардан юқорироқ даражада бўлишни, насибангиз янада зиёда бўлишини хоҳлаяпсиз ва шунга ҳаракат қилаяпсиз. Бу ҳолат ўзаро рақобатнинг шаклланишига замин яратади, жамиятнинг ривожланишига олиб келади. Агар бирор кишига берилган неъмат – амалми, илмми, иқтидорми – сизнинг ғазабингизни қўзғаса, ўша одамнинг шу нарсалардан, мавқеидан айрилишини истасангиз, унда сиз учига чиққан ҳасадгўйсиз.\nТафаккури ҳаминқадар бўлган одамларни, дейлик, биродарининг янги машиналик бўлганига ғаши келадиган ва ўзининг ундан зўрроқ эканини кўрсатиб қўйиш ниятида (ҳеч зарурати бўлмаса ҳам) биродариникидан қимматроқ, уникидан яхшироқ машина олиб минадиган ёки уйининг томини қўшнисининг томидан ҳеч бўлмаганда икки қарич баланд қилиб қўймаса, ҳаловати йўқоладиган кишиларни маълум бир сабабларга кўра маъзур тутса, кечирса бўлар. Улардан жамият у қадар катта зарар кўрмайди. Ҳасад қилинаётган биродар ёки қўшнига ҳам бу – кимўзар васвасасига дучор бўлган одамдан деярли зиён етмайди. Негаки, у биродарининг машинасини ишдан чиқариб қўяётгани ёки қўшнисининг уйини бузиб юбораётгани йўқ. Астойдил уринилса, бунақа тафаккурли кишиларни тўғри йўлга солиш, қилаётган ишининг бефойдалигини тушунтириш, эсини йиғишига кўмак бериш мумкин.\nЛекин зиёли зиёлига, ижодкор ижодкорга, олим олимга ҳасад қилса, ҳасад кетидан кек ва адоват туғилса, бунинг оқибати аянчли. Одамийлик илмини уқмаган олим, олим бўлган-у одам бўлмаган «зиёли» ўзи ҳасад қилаётган ҳамкасбининг оёғидан чалиш учун бор «маҳорат»ини ишга солади, керак бўлса, уни пичоқсиз сўяди. Ўзининг ҳам бутун илми ва вақти ёмон нияти йўлида қурбон бўлади. Лекин у бу ҳақда ўйлайдиган даражада оқил эмас. «Зиёли»нинг ҳасади туфайли жамият катта зиён кўради: қанча ёзилмаган асарлар ҳасад қурбонининг фикр сарҳадларида тўзиб, йўқ бўлиб кетади, қанча ихтиролар, кашфиётлар амалга ошмайди, қанча билим, хайрли орзу-тилаклар аламзада юраклар қатига кўмилади. Қанча оташқалб одамларнинг дунёдан ҳафсаласи пир бўлади. Бошланган катта ишларга қўл силтанади. Ҳасад қилинаётган олим ёки иқтидор эгасидан нафланаётган жабҳа усиз оқсаб, тараққиётдан маълум даражада ортда қола бошлайди.\nМозий саҳифаларини варақлаб кўринг: машъум «шахсга сиғиниш» йилларида қатағон қурбони бўлиб кетган Қодирий, Чўлпон, Усмон Носир каби зиё соҳибларини шахсан Сталиннинг ўзи танирмиди? Уларни «халқ душмани»га чиқарганлар, асарларидан кир топиб, бундан «тегишли жой»ларни хабардор этганлар айни ўша – зиё аҳли орасидаги ўзимизнинг ҳасадгўйлар эмасмиди?!\nҲасад инсоннинг юрагини яралайди, куйдириб, ундан ақл, тафаккур неъматларини шилиб олади, ҳасадчи ҳасади туфайли ўз ич-этини ейди. Шу жиҳатдан, ҳасад ва севгининг ўзаро ўхшаш томонлари мавжуд. Бу борада инглиз мутаффакири Бекон «Ҳеч бир эҳтирос одамни севги ва ҳасадчалик сеҳрлаб қўя олмайди», дейди. Фақат иккисининг фарқи, севгида оқ ранглар – гўзаллик, нафосат, олийжаноблик устунлик қилса, ҳасадда қора ранглар – қабиҳлик, жаҳолат, тубанлик юқори туради. Севган одам ишқ завқи билан маъшуқасининг майда-чуйда камчиликларини кўрмайди, ҳасадгўй эса ҳар бир унсурдан кир қидиради. Кўплаб касалликларнинг келиб чиқишини инсон феъл-атворига боғлиқлигини ҳисобга олсак, психологияда маълум бўлган феъл-атворларга ҳасад туйғусининг қўшилиши натижасида турли касалликларнинг авж олиши айни ҳақиқат. Инсон кундалик фаолияти учун ниҳоятда зарур бўлган куч-қувват, энергияни бошқаларга ҳасад қилиш учун сарфламаслиги лозим. Олимлар бир кунлик ҳасад уч кунлик оч яшашга ўхшаш таъсир қилишини аниқлашган. Ҳасаддан одам кўкариб кетиши, ошқозон яраси орттириб олиши мумкин. Психологлар хулосасига кўра, ҳар бир характер эгаларида ҳасад туйғуси ва унинг оқибати турли хил кечади.Улар ўз ғазабларига чидай олмай, уни амалга оширишга ҳаракат қилишади.\nҲасад бўлмаганда, маънавият олами яна қанчадан-қанча гўзал асарлар билан бойиган бўларди. Кўплаб истеъдодлар айнан шу ҳасаднинг қурбони бўлганлигини баралла айтишимиз мумкин. Бу борада, президентимиз И. Каримов ўзининг «Юксак маънавият – енгилмас куч» асарида:«Олис ва яқин тарихимизда не-не буюк зотлар ҳасад ва бахиллик, кўролмаслик туфайли қандай азоб-уқубатларни бошидан кечирган, соғлиғи, ҳатто ҳаётидан жудо бўлганини аччиқ мисолларда кўриш мумкин», дея алоҳида таъкидлайди. Одатда, ҳасад атрофингиздаги кимнидир ёқтирмай қолишдан бошланар экан. Бир жамоада фаолият юритаётган танишингиз: гуруҳдошингиз, касбдошингиз ёҳуд ҳамхонангизнинг ўзини тутиши, ҳаддан зиёд мақтаниши, унга атрофдагиларнинг кўп эътибори сизнинг ғашингизни келтира бошладими, ўзингизни тезда қўлга олинг. Унинг омадлилиги ёки ишлари юришганлигини кўра олмаётганлигингизни тан олишга ҳаракат қилинг. Шундан сўнг «рақиб»ингизнинг яхши сифатларини кўришга, иложи борича унинг тимсолини оқ рангларда чизишга ҳаракат қилинг. Сўнгра Сизда бошланаётган ҳасад босқичи ўтмаслашиб, ўзингизга нисбатан танқид кучаяди.\nҲар бир инсон бошқа маънавий жиноятлардан қутула бориш баробарида, ҳасад каби катта маънавий жиноятдан ҳам қутулиши шарт. Ўшандагина элу-юртимизда бирор яхшиликдан умид қилсак бўлади. Ҳар биримиз ҳасаддан фориғ бўлиб, қалбимиз тоза ҳолга келиб, қуйидаги ҳадисда зикр қилинган саодатманд саҳобий розияллоҳу анҳу даражасига етишишга ҳаракат қилишимиз лозим.\nАнас ибн Молик розияллоҳу анҳудан ривоят қиилнади: «Расулуллоҳ соллаллоҳу алайҳи васаллам билан бирга ўтирган эдик. У Зот: «Ҳозир ҳузурингизга аҳли жаннатлардан бир одам чиқади», дедилар.\nАнсорийлардан, соқолидан таҳорат суви оқиб турган, чап қўлида ковуш тутган киши чиқиб келди. Эртасига Пайғамбаримиз соллаллоҳу алайҳи васаллам айни гапни айтган вақтларида, яна ўша одам кечаги ҳолида чиқиб келди. Учинчи куни ҳам худди шу ҳолат такрорлангач, Расулуллоҳ соллаллоҳу алайҳи васаллам ўринларидан туриб, мажлисдагилар тарқалганида Абдуллоҳ ибн Амр ҳалиги одамга эргашиб борди-да: «Отам билан орамиздан гап ўтиб қолиб, уч кунгача унинг олдига кирмасликка қасам ичган эдим. Агар маъқул топсангиз, менга шу муддат ўтгунча уйингиздан жой бериб туринг», деди. У одам «Хўп» деб жавоб берди.\nҲазрати Анас ривоят давомида шундай дейдилар: «Абдуллоҳ, ўша уч кеча у билан бирга тунаганини, у одамнинг кечалари ҳеч бедор бўлмаганини, гапириб юрар эди. Агар у одам безовта бўлса, ўрнида ағдарилиб ётар ва бомдодгача Аллоҳни зикр қилиб, такбир айтиб чиқар экан. Абдуллоҳ яна шуларни айтган экан: «Аммо ундан фақат яхши гапларни эшитдим. Уч кеча ўтгандан сўнг унинг амали ҳеч нарса эмас экан, деган фикрга келай дедим. Унга: «Эй Аллоҳнинг бандаси! Отам билан орамизда ҳеч гап ўтгани йўқ. Мен Расулуллоҳ соллаллоҳу алайҳи васалламдан уч марта: «Ҳозир ҳузурингизга аҳли жаннатлардан бир киши келади», деган гапни эшитдим. Уч марта ҳам сен чиқиб келдинг. Сенинг ҳузурингдан жой олиб, қиладиган амалларингга назар солиб, сенга иқтидо қилиш орзусида эдим. Аммо каттароқ бир иш қилганингни кўрмадим. Расулуллоҳ соллаллоҳу алайҳи васаллам айтган гапларга сени нима эриштирган?» деб сўрадим. У эса: «Ўзинг кўрган нарсадан бошқа ҳеч нарса йўқ», деди.\nЗомрата ибн Саълабата розияллоҳу анҳудан ривоят қилинади: «Пайғамбар соллаллоҳу алайҳи васаллам: «Модомики ҳасад қилишмаса, одамлар яхшиликда бардавом бўладилар», дедилар». Тобароний ривоят қилган.\nЮқорида айтганимиздай, у аввало ўзига ўзи душман. Унга шунинг ўзи етиб ортади. Ҳар куни ўзини ўзи тириклайин еб битираётган одамга ачинмоқдан ўзгаси оғирлик қилар. Албатта, у хулқини тузатиш ҳақида ўйлаб ҳам кўрмайди, ўзига танқидий назар билан қарай олмайди. Ҳасад маҳв этган қалбда зиё бўлмагани учун ҳам шундай.